Ermənilər Ağdam Cümə məscidini bir neçə dəfə yandırıb | Report.az\nErmənilər Ağdam Cümə məscidini bir neçə dəfə yandırıb\nErmənilər Ağdam Cümə məscidini bir neçə dəfə yandırıb “İşğal dövründə Ağdam Cümə məscidi Ermənistan ordusunun əsgərləri tərəfindən bilavasitə keşikçi-müşahidə məntəqəsi kimi isfadə edilib. Ona görə də onlar bu məscidi dağıtmayıblar”.\n4 İyun , 2021 14:51\n“İşğal dövründə Ağdam Cümə məscidi Ermənistan ordusunun əsgərləri tərəfindən bilavasitə keşikçi-müşahidə məntəqəsi kimi isfadə edilib. Ona görə də onlar bu məscidi dağıtmayıblar”.\n“Report”un Ağdama ezam olunmuş əməkdaşının verdiyi xəbərə görə, bu fikiləri Mədəni İrsin Qorunması, İnkişafı və Bərpası üzrə Dövlət Xidmətinin rəisi Azad Cəfərli jurnalistlərə açıqlamasında deyib.\n“Ancaq çox təəssüflər olsun ki, məscidin içərisində heyvanlar saxlanılıb. Bundan əlavə, məscidin bir neçə dəfə yandırılması faktları ilə bağlı istinadlar da var. Məscidin minarələri zədəlidir. Artıq biz buradayıq və sizlərlə birlikdə həmin abidənin bərpası, yenidən qurulmasını müzakirə edirik”, - Xidmət rəisi bildirib.\nİngilis versiyası Armenians set fire to Aghdam's Juma Mosque several times\nRus versiyası Армяне несколько раз поджигали Джума-мечеть в Агдаме


Rafael Ağayev: “O bundan sonra düşmənimdir” » www.Bia.Az\nRafael Ağayev: “O bundan sonra düşmənimdir”\n9-08-2021, 15:22 36\n"Bunu Tokio-2020 Yay Oyunlarında gümüş medal qazanan Azərbaycan karateçisi Rafael Ağayev Heydər Əliyev aeroportunda jurnalistlərə açıqlamasında deyib.\nNoyabrda Birləşmiş Ərəb Əmirliklərinin Dubay şəhərində dünya çempionatının keçiriləcəyini xatırladan titullu idmançı olimpiadanın finalında uduzduğu italiyalı Luici Busadan revanş almaq barədə düşünmədiyini vurğulayıb: "Təqribən 3 aydan sonra dünya çempionatı keçiriləcək. Özümü yaxşı hiss edirəm. Allah bütün idmançılarımızı, hamımızı qorusun. Düşünürəm ki. orada da iştirak edəcəyəm. Heç bir rəqibimi aşağılamıram və Busadan revanş almaq barədə düşünmürəm. Çünki 11 dəfə mən qalib gəlmişəm, bir dəfə italiyalı idmançı. Sadəcə, Busa indiyədək tatamidə rəqibim idisə. bundan sonra düşmənimdir".скачать dle 12.1


Tibb bacisi kursu qebul davam edir » AraTap.Az — Pulsuz Elanlar Saytı — Maşın, Ev, Telefon, Geyim, Mebel — Bakı, Azərbaycan\nTibb bacısı, ilk tibbi yardım, psixologiya, praktik tibb, əczaçılıq, fizoterapia, və.s istiqamətlərdə kurslardan ibarətdir.\nDərslər dövlət xəstəxanada təcrübəli cərrah və travmatoloq həkimlər tərəfindən keçirilir. .Kurs nəzəriyyə və təcrübə hissələrindən ibarətdir.\nKurs ərzində tələbələr praktika olaraq müəyyən əməliyyatlara da buraxılacaqlar. Sonda sertifikat və diplom verilir.\nTərkibi 5-7 tələbədən ibarət olur. Qeydiyyat artıq başlayıb.


Xarici işlər naziri Elmar Məmmədyarovun Qoşulmama Hərakatının Fələstin üzrə Nazirlər Komitəsinin iclasında çıxışı\nXarici işlər naziri Elmar Məmmədyarovun\nQoşulmama Hərakatının Fələstin üzrə Nazirlər Komitəsinin iclasında çıxışı\n19 sentyabr, 2017-ci il\nDövlətim adından bu tədbirdə iştirak etməkdən və Fələstin xalqı ilə həmrəyliyimizi və Fələstin məsələsinin ədalətli və davamlı həllinə qəti dəstəyimizi bir daha bəyan etməkdən məmnunluq duyuram.\nBiz Venesuela Bolivar Respublikası Hökumətinə Fələstin üzrə Nazirlər Komitəsi iclasının keçirilməsi təşəbbüsünə görə təşəkkür etmək istərdik.\nAzərbaycan İsrail-Fələstin münaqişəsinin siyasi həllini dəstəkləyir və Fələstin xalqının yanındadır. Azərbaycan Fələstin münaqişəsinin, Şərqi Qüdsün Fələstin Dövlətinin paytaxtı olmaqla, iki dövlət həllini dəstəkləyir. Bu xüsusda, qardaş Fələstin xalqının sülh, sabitlik və inkişaf uğrunda mübarizəsinə Azərbaycanın tam dəstəyini bir daha bəyan etmək istərdim. Qoşulmama Hərəkatının gələcək sədri kimi, münaqişənin beynəlxalq hüquq və Hərəkatın qəti mövqeyi əsasında sülh yolu ilə həllinə töhfə vermək məqsədilə Azərbaycan bu funksiyadan istifadə etməyə çalışacaq.\nMəmnunluqla qeyd etmək istərdim ki, Azərbaycan və Fələstin arasında sıx siyasi dialoq mövcuddur və müxtəlif səviyyələrdə müntəzəm məsləhətləşmələr keçirilir. Azərbaycanın Fələstin hökuməti və xalqına davamlı dəstəyi müxtəlif səviyyələrdə təkrarlanmışdır və Fələstin dövlətinə dəstəyi davam etməkdədir. 2016-cı ilin mayında Azərbaycandan yüksək səviyyəli nümayəndə heyəti Ramallaha rəsmi səfər etmiş və səfər çərçivəsində praktik əməkdaşlığın daha da intensivləşdirilməsini nəzərdə tutan ikitərəfli müqavilələr imzalanmışdır. Həmçinin, Fələstinin Xarici İşlər Nazirliyinin nümayəndələrindən ibarət heyət 2017-ci ilin fevral ayında Bakıya səfər etmişdir.\nOrtaq dəyərlər və mədəniyyətdən irəli gələrək, Fələstin və Azərbaycan tarixən bütün beynəlxalq forum və təşkilatlarda əməkdaşlıq etmiş və bir-birini dəstəkləmişlər. Bu həmrəylik ruhu müxtəlif mərhələlərdə öz sübutunu tapmışdır. Azərbaycan 2013-cü ildə “Əl-Qüds Əl-Şərif şəhərinin inkişafına dair strateji planın maliyyələşdirilməsi üçün donor konfransı” və “Fələstin Dövlətinin dəstəklənməsi üçün İslam maliyyə təhlükəsizlik şəbəkəsinin yaradılması” kimi iki uğurlu konfransa ev sahibliyi etmişdir və Müqəddəs şəhərin infrastrukturunun inkişafı və saxlanılması üçün mühüm ianə ayırmışdır. Bu il Azərbaycan İslam Əməkdaşlıq Təşkilatının dəstəyi və BMT-nin Fələstin xalqının Ayrılmaz Hüquqlarının tətbiqi üzrə Komissiyasının himayəsi ilə Qüds məsələsi üzrə Beynəlxalq Konfransa ev sahibliyi etmişdir. Konfransda Şərqi Qüdsün işğal altındakı son durumu haqqında ən yeni məlumatlar bölüşüldü, son hadisələr təhlil edildi və praktiki yollar araşdırıldı.\nFürsətdən istifadə edərək, biz bir daha Fələstin xalqını ayrılmaz hüquqlarının və sülh, azadlıq və ədalət naminə qanuni iradələrinin reallaşdırılması istiqamətindəki səylərini dəstəklədiyimizi bəyan edirik.


Naxçıvan Muxtar Respublikasında iqtisadiyyatın bütün sahələrində olduğu kimi, turizm sektorunda da sürətli inkişafa nail olunub. Şahbuz rayonunun Ağbulaq kəndi ölkəmizdə kompleks turizm infrastrukturunun tətbiq olunduğu ilk kənddir. Əlverişli təbii-coğrafi şəraiti burada turizmin bir çox növünün inkişafına imkan verir. “2018-2022-ci illərdə Naxçıvan Muxtar Respublikasında turizmin inkişafına dair Dövlət Proqramı”na uyğun olaraq Ağbulaqda kənd və dağ-xizək turizminin inkişafı üçün kompleks işlər görülmüş, Ali Məclis Sədrinin 2018-ci il 29 noyabr tarixli Sərəncamı ilə Ağbulaq Kənd Turizm-İstirahət Bölgəsi yaradılmışdır. Fevralın 17-də Ağbulaq Xizək Mərkəzi istifadəyə verilmişdir.


Subbakalvrların universitetlərə imtahansız qəbul QAYDALARI – TAM SİYAHI – Səhifə 316612 – Yenicag.Az\nAna Səhifə Cəmiyyət Subbakalvrların universitetlərə imtahansız qəbul QAYDALARI – TAM SİYAHI\nSubbakalvrların universitetlərə imtahansız qəbul QAYDALARI - TAM SİYAHI\nYeni Çağ Media Qrupu – İyul 15, 2019 - 19:00\n“Təhsil haqqında” qanuna edilmiş son dəyişikliklərə əsasən, diplomunda subbakalavr yazılan kollec məzunlarına ali məktəblərə imtahansız qəbul olunmaq hüququ verilib.\nYenicag.az təhsil eksperti Kamran Əsədovun subbakalavrlara universitetlərə imtahansız qəbul olmaq üçün sənədlərin hazırlanması və bu hüququ əldə etdikdən sonra atmalı olduqları addımlarla bağlı tövsiyələrini təqdim edir:\n1. Subbakalavrlar təhsil aldıqları kolleclərə gedərək, ərizə yazırlar. Orada kollec dövründə topladıqları orta ballar sistemə daxil edilir.\n2. Dövlət İmtahan Mərkəzində (DİM) şəxsi kabinet yaradırlar.\n3. İyul ayının 17-nə qədər (2 gün qalır) “Subbakalavrın elektron ərizəsi”ni doldurub, təsdiq edirlər.\n4. İyul ayının 24-dən avqustun 6-dək arzuladıqları dövlət və özəl universitetlərdə 15 ixtisas seçib təsdiq eləyirlər.\n5. Sistem seçilən ixtisaslara uyğun olaraq, minimum (150-250) bal verir. 150 ballıq ixtisasları seçmək üçün 150 bal, 250 ballıq ixtisası seçmək üçün 250 bal. Yəni subbakalvr 150 ballıq ixtisas seçibsə, ona 180-190 bal verilə bilməz. Hər ixtisasa uyğun minimum bal verilir.\n6. Onlar seçdikləri ixtisasların cavablarına avqust ayının 8-9-unda mobil operatorlardan 7727-yə iş nömrələrini göndərməklə, qəbul olub-olmadıqlarını öyrənə bilərlər.\n7. Qəbul olarlarsa, həmən ali məktəbə gedərək, qeydiyyatdan keçir və 1 ilin tam təhsil haqqı məbləğini ödəyirlər.


Həzrəti İsanı kimlər tanıya biləcək.\nHz. İsanın imani xüsusiyyətlərini Quranı araşdıraraq öyrənmək olar. Beləliklə, Qurana tamamilə tabe olan səmimi möminlər Hz. İsaya məxsus xüsusiyyətlərə diqqət edərək onu tanıya bilərlər. Ancaq unudulmamalıdır ki, Hz. İsanı tanımaq hər kəs üçün mümkün olmaya bilər.\nHəzrəti İsanı hansı xüsusiyyətləri ilə tanıya bilərik ?\nQuran ayələrinə görə bu məsələnin həllində bizə peyğəmbərlərin sahib olduqları ortaq xüsusiyyətlər kömək edəcək. Elə isə bəzi əlamətləri ilə diqqət çəkəcək Hz. İsanı tanımaq üçün Quranda bildirilən peyğəmbər xüsusiyyətlərinə baxmaq lazımdır. Əlbəttə, peyğəmbərlərlə əlaqədar Quranda yüzlərlə əlamət var. Ancaq bu hissədə hər kəsin baxanda görə biləcəyi bəzi əlamətlərə nəzər salacıq.\n1 2 3 4 5 6 -- 8 9 10 11 12 13 14 15 16


Gürcüstanın Birinci Kanalının operatoru, Zaza Baramidzeyə ekspertiza edildi - 1TV\nMarneulidə dünən üzərinə hücum edilən, Gürcüstanın Birinci Kanalının operatoru, Zaza Baramidzeyə ekspertiza edildi.\nPolis baş verənlərlə bağlı artıq Gürcüstanın Birinci Kanalının operatoru və jurnalistini sorğu etdi.\n“Baxdılar ki, hansısa xarici zədələrim var idi ya yox. Polisdə dedim ki, xarici zədələrim yox idi və hospitallaşdırmaya da yox cavabı verdim. Dünən heç bir yerim ağrımırdı, bu gün səhərdən çənəmdə ağrı var, ağzımı sonuna qədər aça bilmirəm. Yoxladılar və sənədləri doldurdular. Soruşdular yıxılmadım ki, paltarımı cırmadılar ki və ya zədlərim yox idi ki. Yeganə toxunma sifətimə, anlıma və çənəmə yumruq idi. Hər şeyi gözdən keçirdilər”, – ekspertizadan çıxan Zaza Baramidze bəyan etdi.\nMarneulidə qarşıdurma zamanı Gürcüstanın Birinci Kanalının operatoru, Zaza Baramidzeni fiziki təhqir etdilər və kamerasını sındırdılar. Daxili İşlər Nazirliyi istintaqa jurnalistik fəaliyyətə maniəçiliyin törədilməsi faktı üzrə başladı.\nZuqdididə "Gürcüstan Bankına" hücum işi üzrə istintaq terror aktı maddəsi ilə də aparılır\nVladimer Bortsvadze - yalandır, sankı biz cinayətkarı yaxaladıq və əlimizdən qaçdı\nDİN-də bəyan edirlər ki, Badri Esebuanın yerinin müəyyənləşdirilməsi və yaxalnaması məqsədilə axtarış əməliyyatları aparılır\nQriqolişi kəndində, Badri Esebuanın evində hüquqmühafizəçilər işləyirlər\nDİN - "Gürcüstan Bankının" soyğunçusunun kimliyi məlumdur\nSaqareconun Udabno kəndi və Ğvarelinin Sanavardo kəndi ərazilərinə pilotsuz uçuş aparatı düşdü


Planşet satışları kəskin templə artır\n“ABİ Research” analitik şirkətinin məlumatına əsasən, 2011-ci ilin ikinci rübündə planşet kompyuterlərinin satışları tarixində ilk dəfə olaraq netbuk satışlarını ötüb. “ABİ” şirkətinin məlumatlarına əsasən, planşetlərin tədarükləri ikinci rübdə 13,6 milyon olduğu halda, netbuk satışları 7,3 milyon ədəd təşkil edib.\n“Logitech” şirkətinin mədaxili azalıb\nİsveçrənin kompyuter periferiyası və akustik sistemlər istehsalçısı “Logitech İnternational” bildirib ki, şirkətin mədaxili ikinci rübdə Avropa, Yaxın Şərq və Afrikada satışların düşməsi fonunda 59% azalıb. Şirkətdən təqdim edilmiş məlumatlara əsasən,\n“Samsung” “Apple”-a uduzub\nİtaliyanın “Agenzia Giornalistica İtalia” informasiya agentliyinin xəbərinə əsasən, “Samsung” şirkəti “Apple”-a qarşı apardığı mübarizədə daha bir məğlubiyyətlə üzləşib. Çərşənbə günü İtaliya məhkəməsi “Samsung”un “Apple iPhone” smartfonlarının satışlarına İtaliyada qadağa qoyulması tələbini rədd edib.\nÜçüncü nəsil “iPad” gələn il elan ediləcək\nVeb-mənbələrin məlumatına əsasən, “Apple” şirkəti üçüncü nəsil “iPad” planşetini yanvar ayının sonuna yaxın istehsala göndərə bilər. Şayiələrə əsasən, yeni "Aypad" 2048×1536 piksel kəskinlikli və 550 kd/m2 parlaqlıqlı yüksək keyfiyyətli ekrana malik olacaq. Müqayisə üçün bildirək ki, “iPad 2” planşetində ekranın kəskinliyi 1024×768 nöqtəyə bərabərdir.\nAzercell-ə nüfuzlu "Stevie" mükafatı təqdim edilib\n"Azercell Telekom" MMC-nin uğurları sırasına daha biri əlavə olunub. Şirkət bu dəfə nüfuzlu Beynəlxalq Biznes Mükafatı (İnternational Business Awards - Stevie) qaliblərinin sırasında yer alıb. "İnternational Business Awards 2011" müsabiqəsinin qaliblərini seçmək üçün münsiflər iki aydan çox davam edən xüsusi\nNar Mobile Avropanın memar tələbələrinin Bakı qurultayına dəstək oldu\nAvropa Memar Tələbələr Assambleyasının (EASA) Milli Əlaqələndiricilərin Mövsümarası Görüşünün 30-cu inzibati qurultayı Nar Mobile-ın dəstəyi ilə Bakıda keçirilmişdir. Oktyabr ayın 24-də Bakı şəhərində Azərbaycan Memarlıq və İnşaat Universitetinin (AMİU) təşkilatçılığı ilə,\nSony Ericsson” şirkəti tamamilə “Sony” korporasiyasının sərəncamına keçir\n“Ericsson” şirkəti bu gün öz payının “Sony” korporasiyasına satışı üzrə sazişin bağlanması haqqında məlumat verib. “Sony Ericsson” 2001-ci ildə yaranıb; hal-hazırda partnyorların hər biri 50%-lik paya malikdirlər. Şirkət üçüncü rübdə 9,5 milyon smartfon və mobil telefon satıb.\n“Sony” korporasiyası “webOS” əməliyyat sistemini əldə etmək istəyir\n“Nokia” şirkəti tərtibatçılara 25 min “Lumia 800” smartfonu paylayacaq\nMotorola Mobility şirkətinin rüblük mədaxili artıb\n“Samsung” dünyada ən böyük smartfon istehsalçısıdır\n“AMD” şirkətinin mədaxili artıb\nMobil aparat bazarında 13 faiz artım olub\n“HP” şirkəti planşet bazarını tərk etməyəcək\n“Nintendo” son 30 ildə ilk dəfə olaraq ilin nəticəsinə görə zərərə məruz qala bilər


Niyə Marketinq və İT Komandaları Kibertəhlükəsizlik Məsuliyyətlərini Paylaşmalıdırlar | Martech Zone\nPandemiya təşkilat daxilindəki hər bir şöbənin kibertəhlükəsizliyə daha çox diqqət yetirməsi ehtiyacını artırdı. Bu məntiqlidir, elə deyilmi? Proseslərimizdə və gündəlik işimizdə nə qədər çox texnologiyadan istifadə etsək, pozuntuya bir o qədər həssas ola bilərik. Lakin daha yaxşı kibertəhlükəsizlik təcrübələrinin qəbulu yaxşı bilən marketinq qruplarından başlamalıdır.\nKibertəhlükəsizlik adətən İnformasiya Texnologiyaları üçün narahatlıq doğurur (IT) rəhbərlər, İnformasiya Təhlükəsizliyi üzrə Baş Mütəxəssislər (CISO) və Baş Texnologiya Direktorları (CTO) və ya Baş İnformasiya Direktoru (CIO). Kibercinayətkarlığın partlayıcı böyüməsi - zərurət olaraq - kibertəhlükəsizliyi əvvəlkindən xeyli yuxarı qaldırdı. sadəcə İT narahatlığıdır. Nəhayət, C-suite rəhbərləri və şuraları artıq kiber riski “İT problemi” kimi görmürlər lakin hər səviyyədə həll edilməli olan bir təhlükə kimi. Uğurlu kiberhücumun yığa biləcəyi zərərlə tam mübarizə aparmaq üçün şirkətlərdən kibertəhlükəsizliyi ümumi risklərin idarə edilməsi strategiyasına inteqrasiya etməyi tələb edir.\nTam qorunma üçün şirkətlər təhlükəsizlik, məxfilik və müştəri təcrübələri arasında tarazlıq yaratmalıdırlar. Bəs təşkilatlar bu çətin tarazlığa necə nail ola bilərlər? Marketinq qruplarını daha aktiv rol almağa təşviq etməklə.\nNiyə marketoloqlar kibertəhlükəsizliyə əhəmiyyət verməlidirlər?\nBrend adınız yalnız nüfuzunuz qədər yaxşıdır.\nReputasiya yaratmaq üçün 20 il, onu məhv etmək üçün isə beş dəqiqə lazımdır.\nBeləliklə, kiber cinayətkarlar bir şirkəti uğurla təqlid etmək, müştərilərini aldatmaq, məlumatları oğurlamaq və ya daha pis etmək üçün lazım olan məlumat və giriş əldə etdikdə nə baş verir? Şirkət üçün ciddi problem.\nFikirləş. Müəssisələrin təxminən 100%-i müştərilərinə aylıq marketinq e-poçtları göndərirlər. Xərclənmiş hər bir marketinq dolları təxminən 36 dollar investisiya gəliri (ROI) görür. Bir markaya zərər verən fişinq hücumları marketinq kanalının uğurunu təhdid edir.\nTəəssüf ki, fırıldaqçılar və pis aktyorlar üçün özlərini başqası kimi göstərmək çox asandır. Bu saxtakarlığın qarşısını alan texnologiya yetkin və əlçatandır, lakin mənimsəmə yoxdur, çünki bəzən İT təşkilatı üçün aydın biznes nümayiş etdirmək çətindir. ROI təşkilat daxilində təhlükəsizlik tədbirləri üçün. BIMI və DMARC kimi standartların faydaları daha aydın göründükcə, marketinq və İT cəlbedici birgə hekayə yarada bilər. Silosları parçalayan və şöbələr arasında əməkdaşlığı artıran kibertəhlükəsizliyə daha vahid yanaşmanın vaxtıdır.\nİT DMARC-nin təşkilatları fişinqdən və reputasiyaya vurulan zərərdən qorumaq üçün çox vacib olduğunu bilir, lakin onun həyata keçirilməsi üçün rəhbərlikdən razılıq əldə etmək üçün mübarizə aparır. Mesaj İdentifikasiyası üçün Brend Göstəriciləri (BİMİ) açıq tarifləri yaxşılaşdırdığı üçün bunu istəyən marketinq şöbəsində həyəcan yaradaraq gəlir. Şirkət DMARC və BIMI tətbiq edir və voilà! İT görünən, konkret qələbə qazanır və marketinq ROI-də nəzərəçarpacaq zərbə alır. Hər kəs qalib gəlir.\nKomanda işi Əsasdır\nƏksər işçilər öz İT, marketinq və digər şöbələrini siloslarda görürlər. Lakin kiberhücumlar daha mürəkkəb və mürəkkəbləşdikcə, bu düşüncə prosesi heç kimə fayda vermir. Marketoloqlar həmçinin təşkilatın və müştəri məlumatlarının qorunmasına kömək etməyə borcludurlar. Sosial media, reklamlar və e-poçt kimi kanallarla daha sıx bağlı olduqları üçün marketoloqlar böyük miqdarda məlumatdan istifadə edir və paylaşırlar.\nSosial mühəndislik hücumlarına başlayan kibercinayətkarlar bundan öz üstünlükləri üçün istifadə edirlər. Onlar saxta sorğu və ya tələblər göndərmək üçün e-poçtdan istifadə edirlər. Açıldıqda, bu e-poçtlar marketoloqların kompüterlərini zərərli proqramlarla yoluxdurur. Bir çox marketinq qrupları həmçinin məxfi biznes məlumatlarına giriş və ya mübadilə tələb edən müxtəlif xarici təchizatçılar və platformalarla işləyir.\nMarketinq qruplarından daha az xərclə daha çox iş görməklə yanaşı, ROI artımı göstərməsi gözlənildikdə, onlar daim məhsuldarlığı və səmərəliliyi artıran yeni, innovativ texnologiya axtarırlar. Lakin bu irəliləyişlər kiberhücumlar üçün gözlənilməz açılışlar yarada bilər. Buna görə marketoloqlar və İT mütəxəssisləri əməkdaşlıq etmək və marketinq təkmilləşdirmələrinin şirkəti təhlükəsizlik risklərinə qarşı həssas qoymamasını təmin etmək üçün siloslarından çıxmalıdırlar. CMO və CISO həlləri həyata keçirməzdən əvvəl yoxlamalıdır və potensial kibertəhlükəsizlik risklərini tanımaq və hesabat vermək üçün marketinq işçiləri yetişdirin.\nİT mütəxəssisləri aşağıdakılardan istifadə etməklə marketinq mütəxəssislərinə informasiya təhlükəsizliyinin ən yaxşı təcrübələrinin stüardları olmaq üçün səlahiyyət verməlidirlər:\nÇox faktorlu autentifikasiya (XİN)\nŞifrə menecerləri bəyənir Daşlaq or LassPass.\nTək giriş (TOA)\nMarketoloqların kibertəhlükəsizlik strategiyalarına əlavə etmək üçün başqa bir dəyərli alət? DMARC.\nDMARC-nin Marketinq Komandaları üçün Dəyəri\nDomen əsaslı Mesaj Doğrulaması, Hesabat və Uyğunluq e-poçtun autentifikasiyası üçün qızıl standartdır. İcrada DMARC-ı qəbul edən şirkətlər yalnız təsdiq edilmiş qurumların onların adından e-poçt göndərə biləcəyinə zəmanət verir.\nDMARC-dən (və əsas protokollardan SPF və DKIM-dən) səmərəli istifadə edərək və İcraya çatmaqla, brendlər e-poçtların çatdırılma qabiliyyətinin yaxşılaşdığını görürlər. Doğrulama olmadan şirkətlər fişinq və spam e-poçtları göndərmək üçün öz domenlərindən istifadə edən kibercinayətkarlara açıq qalırlar. DMARC at Enforcement hakerlərin qorunan domenlərdə pulsuz gəzinti tutmasının qarşısını alır.\nNə SPF, nə də DKIM, istifadəçilərin gördükləri “Kimdən:” sahəsinə qarşı göndərəni təsdiqləmir. DMARC qeydində göstərilən siyasət, görünən Kimdən: ünvanı və ya DKIM açarının domeni və ya SPF tərəfindən təsdiqlənmiş göndərici arasında “düzləşmənin” (yəni uyğunluq) olmasını təmin edə bilər. Bu strategiya kibercinayətkarların saxta domenlərdən istifadəsinin qarşısını alır From: alanları aldadan və hakerlərə bilmədən istifadəçiləri nəzarəti altında olan əlaqəli olmayan domenlərə yönləndirməyə imkan verən sahə.\nMarketinq qrupları yalnız potensial müştəriləri hədəfləmək üçün e-poçt göndərmir. Nəhayət, onlar bu e-poçtların açılmasını və hərəkətə keçməsini istəyirlər. DMARC identifikasiyası həmin e-poçtların nəzərdə tutulan gələn qutularına çatmasını təmin edir. Brendlər Mesaj İdentifikasiyası üçün Brend Göstəricilərini (BIMI) əlavə etməklə davamlılığını daha da gücləndirə bilər.\nBIMI DMARC-ni Maddi Marketinq ROI-yə çevirir\nBIMI hər bir marketoloqun istifadə etməli olduğu bir vasitədir. BIMI marketoloqlara öz brendlərinin loqosunu qorunan e-poçtlara əlavə etməyə imkan verir ki, bu da açıq tarifləri orta hesabla 10% artırır.\nBir sözlə, BIMI marketoloqlar üçün marka faydasıdır. O, güclü e-poçt identifikasiyası texnologiyaları - tətbiqdə DMARC - və marketinq, İT və hüquq departamentləri daxil olmaqla müxtəlif maraqlı tərəflər arasında əməkdaşlıq üzərində qurulub.\nMarketoloqlar alıcıların diqqətini cəlb etmək üçün həmişə ağıllı, cəlbedici mövzu xətlərinə etibar ediblər, lakin BIMI ilə loqodan istifadə edən e-poçtlar daha tez və asanlıqla müəyyənləşir. İstehlakçılar e-poçtu açmasalar belə, loqonu görürlər. T-shirtə, binaya və ya başqa bir loqonun üzərinə loqo qoymaq kimi, e-poçtdakı bir loqo dərhal alıcıların diqqətini markaya cəlb edir - bu, mesajı açmadan əvvəllər heç vaxt mümkün olmayan bir inkişafdır. BIMI marketoloqlara gələnlər qutusuna daha tez daxil olmağa kömək edir.\nVəlimailin DMARC bir xidmət kimi\nDMARC tətbiqi is BIMI-yə gedən yol. Bu yolu keçmək üçün DNS-in bütün göndərilən məktubların doğruluğunu düzgün şəkildə yoxlamasını təmin etmək lazımdır – bu, bizneslər üçün çox vaxt aparan fəaliyyətdir. Şirkətlərin yalnız 15%-i DMARC layihələrini uğurla tamamlayır. Daha yaxşı bir yol olmalıdır, elə deyilmi? var!\nValimail Authenticate DMARC-ni Xidmət kimi təklif edir, o cümlədən:\nAvtomatik DNS konfiqurasiyası\nAğıllı göndərici identifikasiyası\nİstifadəçilərə sürətli, davamlı DMARC tətbiqinə nail olmaqda kömək edən, izləmək asan tapşırıq siyahısı\nDMARC Authentication™ DNS təminatının riskini öz üzərinə götürür. Onun tam görünməsi şirkətlərə onların adından kimin e-poçt göndərdiyini görməyə imkan verir. Rəhbərləşdirilmiş, avtomatlaşdırılmış iş axınları dərin, texniki biliyə və ya kənar ekspertiza müqaviləsinə ehtiyac olmadan xidmətləri konfiqurasiya etmək üçün hər bir tapşırıq üzrə istifadəçiləri gəzdirir. Nəhayət, kontekstli analitika avtomatlaşdırılmış tövsiyələri təsdiqləməyə kömək edir – və xəbərdarlıqlar istifadəçiləri yeniləyir.\nMarketinq departamentləri artıq kibertəhlükəsizlik problemlərindən qorunaraq siloslarda yaşaya bilməzlər. Onların Twitter, LinkedIn və digər sosial media platformalarında daha geniş olması sayəsində daha əlçatan olduqları üçün hakerlər onları asan, istismar oluna bilən hədəflər kimi görürlər. Təşkilatlar kibertəhlükəsizliyə dair məlumatlılıq mədəniyyətinin yaradılmasının dəyərini dərk etdikcə, onlar marketinq qruplarını İT və CISO komandaları ilə risklərin idarə edilməsi masasında əməkdaşlığa dəvət etməlidirlər.\nTags: BİMİmarka oğurluğucisectokiberhücumlarKibercinayətkarlığakibertəhlükəsizlikDMARCe-poçt identifikasiyasıEmail Marketinge-poçt nüfuzue-poçt nüfuzunun idarə edilməsiçoxfunksiyalı identifikasiyasıphishingşöhrətərköyünlük\nShortStack: Sevgililər Günü Sosial Media Yarışması Fikirləri\nMüəssisələrin həlli marketinq proseslərinizə necə dəyər qatır


Sual-Cavab: Emin Hacıbalayev • Mərkəzi Gömrük Hospitalı\nSuallarınıza invaziv kardioloq\nEmin Hacıbalayev cavab verir\n2003–2009-cu illərdə Azərbaycan Tibb Universitetində Müalicə-profilaktika fakültəsində təhsil alıb. Daha sonra 2009-2010-cu illərdə Daxili İşlər Nazirliyinin Arif Heydərov adına Hospitalının Kardiologiya şöbəsində həkim-intern kimi öz peşəsinə yiyələnib. 2010–2013-cü illərdə Rusiya Federasiyası, Moskva şəhərində yerləşən N.A.Bakulyov adına Ürək-damar cərrahiyyəsi üzrə Milli Tibbi Tədqiqat Mərkəzində Angioqrafiya şöbəsində həkim-ordinator kimi çalışıb və invaziv kardiologiya sahəsində sertifikatla təltif olunub. 2012-ci ildə isə elə orada Kardio-cərrahi müdaxillərdən sonra “Təcili kompleks USM diaqnostikası” kursunu müvəffəqiyyətlə bitirib. 2014-cü ildən etibarən Emin Hacıbalayev Mərkəzi Gömrük Hospitalında həkim-kardioloq kimi çalışır. Bu zaman ərzində o, Mərkəzi Gömrük Hospitalda yaradılmış yüksək təchizati şəraitdən yararlanaraq ürəyin koronar damarların angioqrafiyası, balon angioqrafiya, by-pass kontrol (şuntoqrafiya, balon angioplastika və stentləmə), periferik damarların angioqrafiyası (renal, aşağı və yuxarı ətrafların angioqrafiyası və müvəqqəti pacemakerin qoyulması) kimi mürəkkəb invaziv müdaxilələr həyata keçirib.\n- İnvaziv kardiologiya nədir?\n- İnvaziv kardiologiya müasir kardiologiyanın ən böyük nailiyyəti hesab olunur. İnvaziv kardiologiya koronar angioqrafiya adlanan diaqnostika və stent qoyulması da daxil olmaqla geniş və əhəmiyyətli bir sahəni əhatə edir. Bu əməliyyat sayəsində ürəyi qidalandıran damarlarda darlıq və ya tıxanma olub olmadığı müəyyən olununur. Koronar angioqrafiya sonrasında dərman müalicəsi, balon-stent tətbiq olunması və ya koronar şuntlama (by-pass) əməliyyatına qərar verilə bilər.\n- Hansı hallarda xəstələrə açıq ürək əməliyyatı deyil, invaziv kardiologiya metodlarını təklif olunur?\n- Açıq ürək əməliyyatı diaqnozu angioqrafiyadan sonra verilə bilər. Birinci biz angioqrafiyanı edirik, damarlardakı vəziyyəti görürük. Angioqrafiyadan əvvəl xəstə bəzi müayinələrdən keçməli və müəyyən analizləri verməlidir.İnsanın əsas 3 damarında daralma sayı çoxdursa, yəni damarlarda daralma faizi çoxdursa, bu halda açıq ürək əməliyyatı üçün tövsiyyə veririk. Bu hal adətən şəkər xəstələrində baş verir. Əgər daralma sayı azdırsa biz birinci növbədə stent məsləhət görürük. O cümlədən kəskin infartkla gələn xəstələrdə stent daha məsləhətlidir.\n- Son vaxtlar ürəyində narahatlıq olanların stent qoyulması artıb. Səbəbi nədir?\n- Son illər stent qoyulmasında artım müşahidə olunur. Bunun səbəbi həm diaqnostika sahəsində olan irəlləyişlə bağlıdır, bundan başqa insanların öz sağlamlığına fikir verməsi ilə bağlıdır. Yəni vətəndaşlar vaxtı-vaxtında həkim yanına gələrək öz sağlamlıqlarını qoruyurlar. Lakin stent qoyulmasının şərtləri və göstərişləri var. Stentin qoyulmasına səbəb damarların 70 faiz üstündə daralma olan daralmalardır. Əgər xəstədə belə hal varsa biz ondan stentin qoyulmasını tövsiyə edirik. Bu da öz növbəsində kəskin infarktin qarşısını almağa kömək edir.\n- Stendin qoyulmasında yaş fərqi varmı?\n- Xeyr, burada yaş fərqi rol oynamır. Bizim 28 yaşdan 86 yaşa kimi xəstəmiz var ki, onlara stent qoyulub. Burada irsiyyət, genetik faktlar rol oynayır.\n- İnvaziv prosedurlarla müalicə zamanı risklər nə dərəcədədir?\n- İnvaziv prosedurlarla digər prosedurlardakı kimi risklər var. Risklərin ümumi faizi 1000/1 az təşkil edir. Bunların içində insult, qanaxma, damarların cırılması, hətta ölüm riskləri var. Həmçinin alergik reaksiyaları da bura daxil etmək olar.\n- Hər bir xəstə bu müdaxilə yolu ilə sağala bilərmi?\n- İnvaziv prosedurların birinci məqsədi diaqnozu düzgün qoyma, digəri isə xəstəni sağaltmaqdır. Bu prosedurları etməkdə məqsəd xəstənin ömrünü uzatmaqdır, onun yaşayış səviyyəsini yüksəltməkdir.\n- Xəstə invaziv prosedurlardan sonra özünü necə qorumalıdır?\n- Əgər xəstəyə stent qoyulubsa bu halda nə etməldir?\n- Əgər xəstəyə stent qoyulubsa onda daha ciddi müalicə alır. Qan duruldan terapiya, ürək çatışmamazlığı terapiyası, həmçinin əgər xəstənin təzyiqi varsa ona uyğun müalicə almalıdır.\n- Ürək xəstələri gündəlik qidalara necə riayət etməlidir?\n- Ümumiyyətlə əgər xəstədə stent varsa və ya yoxdursa mütləq gündəlik qida rejiminə əməl edilməldir. Çünki son vaxtlar ürək xəstələrinin artmasının bir səbəbi də düzgün qidalanmanın olmaması ilə bağlıdır.Ürək xəstələri öz qidalarında daha ciddi fikir verməlidirlər.\n- İsti yay aylarında ürəyində müəyyən narahatçılıq olanlar nə etməli?\n- Əgər xəstə bilirsə onun ürəyində müəyyən problemlər var o hər zaman öz üzərində həkimin təyin etdiyi dərmanları gəzdirməlidir. Yəni dərman qəbulu davamlı şəkildə olmalıdır. Xəstə özünü bir müddət yaxşı hiss edirsə bu o demek deyil ki, dərmanların qəbulunu kəsməlidir. Bir çox xəstələr belə hallarda dərman qəbulundan imtina edirlər. Bu düzgün hal deyil. Yay aylarında tərləmələr tez-tez baş verir. Bədəndə su itkisi olur. Bununla da qan daha tez laxtalanmağa başlayır. Hətta heç bir problem olamayan insanlarda müəyyən problemlə meydana çıxır. Bunun üçün isti vaxtlarda insan gərək günün altında maksimum dərəcədə az olsun. Daha çox maye qəbul etməlidir. Ümumiyyətlə isə səhhətində hansısa problem çıxırsa vatı-vaxtında həkimə müraciət etməlidir.\n- Arterial hipertenziya – arterial təzyiqin (AT) 140/90 mm.c.süt-dan yuxarı qalxmasına deyilir. Hipertoniya xəstəliyi ayrıca bir xəstəlik olub əsas və aparıcı əlaməti AT-in qalxmasıdır.\n- Arterial təzyiqin qalxması çox zaman əlamətsiz olur və yalnız təsadüfən ölçmə zamanı aşkarlanır. Əlamətlər olduqda isə bu adətən özünü başağrıları, başgicəllənmə, ürəkdöyünmə, ümumi halsızlıq şəklində göstərir.Bundan başqa arterial təzyiqin qalxması göz, böyrəklər, beyin, ürək və sorqanların fəaliyyətinə mənfi təsir göstərir və onları zədələyir. Simptomatik hipertoniyanın digər əlamətləri əsas xəstəlikdən asılıdır. Belə ki, böyrək mənşəli hipertenziyada beldə ağrılar, nikturiya (gecələr sidiyə getmə), İtsenko-Kuşinq sindromunda piylənmə, feoxromositomada arıqlama və s. müşahidə olunur\n- Arterial Təzyiq - sistolik və diastolik olmaqla iki qrupa bölünür. Normal arterial təzyiq 120/70 mm.civə sütunu olmalıdır\n- Uzun müddət müalicə olunmayan yüksək təzyiq miokard infarktına, insulta, ürək çatışmazlığına, qulaqcıqların səyrici aritmiyasına, aşağı ətraf damarlarının xəstəliklərinə, görmə qabiliyyətinin itirilməsinə və böyrək çatışmazlığı kimi fəsadlara yol aça bilər.Bu baxımdan il ərzində 2 dəfə check-up müayinəsindən keçmək tövsiyyə olunur\n- Hipertoniya əsasən xroniki xəstəlik sayıldığına görə daimi gündəlik dərmanların qəbuluna ehtiyac duyulur. Müalicədə istifadə olunan dərmanların böyük hissəsi həblər formasında olur Hipertoniyanın müalicəsində həmçinin zərərli vərdişlərdən uzaq durmaq, nikotin, alkoqollu və energetik içkilər və hər hansı kimyəvi toksik maddələr qəbulundan imtina etmək lazımdır. Eyni zamanda fiziki aktiv həyat sürmək, artıq çəkidən azad olmaq, açıq havada çox vaxt keçirmək, bədəndə günəş şüalarının normal dərəcədə təsirindən yaranan D vitamininin səviyyəsini artırmaq, duzun qəbulunu azaltmaq, stresdən uzaq durmaq, yuxu rejimini normaya salmaq müsbət nəticəyə nail olunmasında mühüm əhəmiyyət kəsb edir.


Heç bir vaksinin effektivliyi 100 faiz deyil - TƏBİB - 20.08.2021, Sputnik Azərbaycan\nTƏBİB rəsmisi bildirib ki, ÜST icazə verirsə, bu o deməkdir ki, həmin vaksinlər effektivdir. Lakin heç bir vaksinin effektivliyi 100 faiz deyil. 20.08.2021, Sputnik Azərbaycan\nBAKI, 20 avqust — Sputnik. "Hazırda dörd növ vaksin istifadə olunur. "SİNOVAC"-ı ilk dəfə əldə edəndə Türkiyədə də ciddi araşdırmalar aparılmışdı. Onun effektivliyinin 83 faiz olduğu təsdiqlənmişdi. ÜST icazə verirsə, bu o deməkdir ki, həmin vaksinlər effektivdir. Lakin qeyd edim ki, heç bir vaksinin effektivliyi 100 faiz deyil".Sputnik Azərbaycan-ın məlumatına görə, bunu Tibbi Ərazi Bölmələrini İdarəetmə Birliyinin (TƏBİB) Xəstəliklərin profilaktikası və kontrolu departamentinin müdiri Yaqut Qarayeva Operativ Qərargahın brifinqində deyib. O bildirib ki, virus infeksiyalarında mutasiya aşkarlandıqda bu, adətən mövsümi xarakter daşıyır: “Hazırda respublikada yayılan "Delta" ştammıdır”.Azərbaycan Respublikası Prezidentinin köməkçisi – Azərbaycan Respublikası Prezident Administrasiyasının İqtisadi məsələlər və innovativ inkişaf siyasəti şöbəsinin müdiri Şahmar Mövsümov isə bildirib ki, hazırda ölkədə yayılan ştammən 94%-i "Delta" ştammıdır.Eləcə də oxuyun:Valideynlər mütləq vaksin olunmalıdırlar? - TƏBİB və BŞTİ-dən cavabOperativ Qərargahın brifinqi: Sentyabrın 15-dən təhsil əyani olacaqQlobal reytinqdə yüksəlmişik: amma bunun xeyri dələduzların cibinə gedirCOVID-19: sutka ərzində ölkədə 23 nəfər bu xəstəlikdən dünyasını dəyişibAzərbaycanda növbəti il üçün vaksin tədarükü görülürAzərbaycanda uşaqlar vaksin olunacaqlarmı?\nxəbərlər, azərbaycanda covid-19 əleyhinə vaksinasiya, covid-19, epidemiya, koronavirus, vaksinasiya, vaksin, effekt, ştamm, "delta" ştammı, təbib, brifinq, nazirlər kabineti yanında operativ qərargah, azərbaycan\n14:28 20.08.2021 (Yenilənib: 00:02 17.11.2021)\nTƏBİB rəsmisi bildirib ki, ÜST icazə verirsə, bu o deməkdir ki, həmin vaksinlər effektivdir. Lakin heç bir vaksinin effektivliyi 100 faiz deyil.\nBAKI, 20 avqust — Sputnik. "Hazırda dörd növ vaksin istifadə olunur. "SİNOVAC"-ı ilk dəfə əldə edəndə Türkiyədə də ciddi araşdırmalar aparılmışdı. Onun effektivliyinin 83 faiz olduğu təsdiqlənmişdi. ÜST icazə verirsə, bu o deməkdir ki, həmin vaksinlər effektivdir. Lakin qeyd edim ki, heç bir vaksinin effektivliyi 100 faiz deyil".\nSputnik Azərbaycan-ın məlumatına görə, bunu Tibbi Ərazi Bölmələrini İdarəetmə Birliyinin (TƏBİB) Xəstəliklərin profilaktikası və kontrolu departamentinin müdiri Yaqut Qarayeva Operativ Qərargahın brifinqində deyib. O bildirib ki, virus infeksiyalarında mutasiya aşkarlandıqda bu, adətən mövsümi xarakter daşıyır: “Hazırda respublikada yayılan "Delta" ştammıdır”.\nAzərbaycan Respublikası Prezidentinin köməkçisi – Azərbaycan Respublikası Prezident Administrasiyasının İqtisadi məsələlər və innovativ inkişaf siyasəti şöbəsinin müdiri Şahmar Mövsümov isə bildirib ki, hazırda ölkədə yayılan ştammən 94%-i "Delta" ştammıdır.


“Kim gedir, kim qalır?” » Azərbaycan Informasiya Agentliyi\n“Kim gedir, kim qalır?”\nYeni Hökumət komandası ilə bağlı şok iddialar var; Baş nazir postuna Fikrət Məmmədovun gətiriləcəyi söhbəti yayılıb; Hacıbala Abutalıbovu, Ramiz Mehdiyevi, Səfər Əbiyevi, Füzuli Ələkbərovu da “dəyişirlər”...\n“Hakimiyyət dəyişmədisə, heç olmasa hökumət dəyişsin”\nİndi hamı bu mövzudan danışır. Buraxılmış, prezidentin 21 oktyabr tarixli sərəncamı ilə öz səlahiyyətlərini müvəqqəti icra edən Azərbaycan hökumətinin - Nazirlər Kabinetinin yeni tərkibi necə olacaq? Hər kəsi bir sual maraqlandırır - kim gedəcək?\nArtıq sayt və qəzetləri mülahizələr, ekspert rəyləri, şayiələr başına götürüb. Hər biri də fərqli içəriyə malikdir. Bu da o deməkdir ki, heç bir versiya, mülahizə, “mötəbər mənbə” nə olacağını dəqiq bilmir.\nBizim də əlimizdə müəyyən təxminlər, bəlkə də qəsdən sızdırılmış məlumatlar var. Yarış naminə yox - düşüncə materiallarının zənginləşməsi və ölkəmiz üçün son dərəcə əhəmiyyətli olan bir mövzuya töhfəmizi verə bilmək baxımından, əlimizdəki bilgilərin kiçik bir hissəsini paylaşmaq qərarına gəldik. Onu mütləq qeyd edək ki, yeni hökumətin tərkibinin indikindən çox fərqli olmayacağı barədə iddialar da üstünlük təşkil edir. Bu iddiaların sahibləri deyirlər ki, 2-3 nazirdən, komitə sədrindən başqa komandada kimsə dəyişməyəcək. Nazir Füzuli Ələkbərovun adı bütün gedəcəklər siyahısında öndə gəlir. Lakin təbii ki, əsas məsələ 78 yaşlı baş nazirin istirahətə gedib-getməyəcəyi ilə bağlıdır. Ölkə mediası düz 10 ildir ki, onun bu gün-sabah gedəcəyini, əvəzlənəcəyini yazır. Onun yerinə “təyin” etdiyimiz kadrlardan bir çoxu artıq komandada yoxdur; həbsdə olanlar da var... Lakin Artur Rəsizadənin müqəddəs yeri üçün iddiaçıların çeşidi bitib-tükənmir. Kəmaləddin Heydərov, Fazil Məmmədov, Rövnəq Abdullayev, Samir Şərifov...\nLakin indi, məhz 21 oktyabrda media və siyasət dəhlizlərində başqa bir nazirin adı gələcək Kabinet rəhbəri kimi dolaşır. Bu, indiki Ədliyyə naziri - komandanın ən sakit, problemsiz, iddiasız və nisbətən təmiz hesab olunan üzvü - Fikrət Məmmədovdur. Onun adı arada-bərədə də bu posta münasibətdə keçib - lakin indi elə mənbələr bunu israrla söyləyirlər ki, diqqətə almamaq qeyri-mümkündür. Bunu iddia edənlər deyirlər ki, 78 yaşlı baş nazir istefaya göndəriləcək və yaxın günlərdə onu F. Məmmədov əvəz edəcək. Siyasət və media dəhlizlərində gəzən söz-söhbətlərdə adı ən çox keçənlərdən biri də Prezident Administrasiyasının rəhbəri Ramiz Mehdiyevdir. Son günlər onun yerində qalacağı barədə söyləntilər artıb - görünən də budur ki, hakim komandanın “Boz Kardinalı” hələ kifayət qədər güclü və iddialıdır. Cənab Mehdiyevin Amerikaya, onun Bakıdakı səfirinə cavabları hələ də gündəmdən çıxmayıb və bu fiqurun hakimiyyət üçün əhəmiyyətinin göstəricisi də sayıla bilər. Lakin “müəyyən qaynaqlar” onun yerinə “təyinatı” artıq aparıblar. Bu, polis generalı Məhərrəm Əlyevdir. Bir müddət öncə Prezident Administrasiyasına vəzifəyə gətirilən M. Əliyevin yaxın ətrafından müxbirimizə deyiblər ki, general bu vəzifəyə təyinatını həm arzu edir; həm də gözləyir. Lakin sonuna qədər əmin deyil: “İndi elə bir vəziyyətdir ki, prezidentdən başqa kimsə dəqiq bilmir nə olacağını, kimin gedib-kimin qalacağını”, deyir Məhərrəm Əliyevin tərəfdarlarından biri. Digər bir məlumata görə isə Bakı Şəhər İcra Hakimiyyətinin başçısı Hacıbala Abutalıbov da yeni komandada olmayacaq. Onun yerini Naxçıvan MR Ali Məclisinin sədri Vasif Talıbovun yaxın bir qohumunun (həmin şəxsin kimliyini tam dəqiqləşdirə bilmədik, ancaq məlumat bundan ibarətdir ki, Talıbov bu posta öz qohumunun təyin olunması üçün yuxarıların razılığını ala bilib - Red.) tutacaq. Abutalıbov da düz 10 ildir ki, “gedir”. Onun yerinə də iddiaçı kimi təqdim olunanların say-hesabı yoxdur. Son olaraq iki isimdə dayanmışdı media - Cavid Qurbanov və Xaləddin İsgəndərov. İndi son məlumat Talıbov soyadında birinin üzərində fokuslanıb. Bundan başqa, hələ seçkidən əvvəl yazmışdıq ki, təbliğat-təşviqat kampaniyası zamanı prezidentə xalqın daha çox narazılıq etdiyi, yerlərdə korrupsiyaya daha çox qurşanan nazirlər haqda məlumatlar verilib; bunlar müdafiə naziri Səfər Əbiyev, vergilər naziri Fazil Məmmədov, kənd təsərrüfatı naziri İsmət Abbasov və iqtisadi inkişaf naziri Şahin Mustafayevdir. Ancaq daha sonrakı xəbərlərdə F.Məmmədovun yaranmış situasiyadan çıxmaq üçün müxtəlif manevrlər etdiyi, hətta onun baş nazir təyin olunmaq üçün müəyyən addımlar atdığına dair də xəbərlər gəldi. Müdafiə nazirinin isə mütləq əvəzlənəcəyi iddiaları israr göstərməkdədir.\nCəlilabadda icra başçısının müavini ilə bank filalının kresıo uğrunda davas ...\nAptek müdiri, restoran sahibi, mühafizəçi Müdafiə Nazirliyində mühüm vəzifə ...\nSəfər Əbiyev və Füzuli Ələkbərov qovuldu...\nİstefaya gedəcək hakim komanda\nCavid Qurbanov nazir olacaq?


Bu gün onun doğum günüdür - Səadət Təhmirazqızı | Analoq.az\nAna səhifə/Mədəniyyət/Bu gün onun doğum günüdür – Səadət Təhmirazqızı\n592 1 dəqiqə oxundu\n30 aprel sənətşünaslıq üzrə fəlsəfə doktoru, “Musiqi dünyası” radiojurnalının aparıcısı, ssenari müəllifi, əməkdar mədəniyyət işçisi, “İrsimizin Tətdiqi və Təbliği” İctimai Birliyinin sədri Səadət Təhmirazqızının doğum günüdür.\nŞirinova Səadət Təhmiraz qızı S. Hacıbəyov adına Musiqi Texnikumunun “Tarixi nəzəriyyə” fakültəsini bitirdikdən sonra təhsilini BMA-da həmin ixtisas üzrə davam etdirərək bakalavr və magistr mərhələlərini fərqlənmə diplomları ilə bitirib.\n1997-ci ildən Azərbaycan Televiziya və Radio Verilişləri Qapalı Səhmdar Cəmiyyətində çalışan Səadət Təhmirazqızı çoxlu sayda elmi məqalə və oçerklərin müəllifi olmaqla yanaşı “Süleyman Ələsgərov xatirələrdə”, “Nəğmədir həyat” , “Sənətin Əliövsət zirvəsi” adlı kitabları ilə oxucuların görüşünə gəlib.\nMusiqişünaslıq sahəsindəki xidmətlərinə görə “Qızıl qələm”, “Məhsəti Gəncəvi” və “Gənclər mükafatı” laureatı Səadət Təhmirazqızı həmçinin “Mənim atam Əliövsət Sadıqov ” filminin də ssenari müəllifidir.\nSəadət Təhmirazqızının rəhbəri olduğu “İrsimizin Tədqiqi və Təbliği” İctimai Birliyinin təşkilatçılığı ilə həyata keçirilən “Dahi bəstəkar Fikrət Əmirovun 100 illiyinə həsr olunan tədbirlərin təşkili” layihəsi çərçivəsində 30 mart 2022-ci il tarixində Azərbaycan Milli Konservatoriyasında “Azərbaycan bəstəkarlıq məktəbində Fikrət Əmirov fenomeni” mövzusunda konfrans keçirilib. İctimai Birliyinin tədbirlərindən biri də Gəncədə Fikrət Əmirovun 100 illik yubileyinin qeyd olunmasıdır.\nSəadət xanımı Analoq.az adından təbrik edir , ona rəhbəri olduğu “İrsimizin Tədqiqi və Təbliği” İctimai birliyində , eləcə də yaradıcılığında yeni – yeni uğurlar, möhkəm can sağlığı arzu edirik


İnsan ifrazatı satışa çıxarıldı – Qafqaz Xəbər Agentliyi – qafqaznews.az\nNazirliklər bir-birini ittiham edir\n“Tualetlərdən xüsusi maşınlar vasitəsilə çəkilən tullantılar Saatlı rayonu ərazisində balıq saxlanılan göllərə, hovuzlara boşaldılır”. Bu barədə məlumatı AzNews.az-a Azad İstehlakçılar Birliyinin sədri Eyyub Hüseynov verib. Onun sözlərinə görə, sözügedən məlumat quruma yeni daxil olub: “Tualetlərdən çəkilən artıqlar süni göllərə və hovuzlara balıqların yemlənməsi məqsədi ilə boşaldılır. Bu, anormal haldır, insan həyatını məhv etməkdir. Bizə də bu haqda məlumat yeni daxil olub”.\nE.Hüseynov bildirib ki, sözügedən tullantıyla qidalanmış balıqları yeyən insanlar birbaşa xərçəng xəstəliyinə tutula bilər: “Bund an əlavə, mədə-bağırsaq və mənşəyi məlum olmayan xəstəliklər yarana bilər. Çünki insan orqanizmi belə sularda saxlanılan balıqları yeyərkən ağır metal və duzlarla zənginləşir”.\nEkspert Səhiyyə Nazirliyini də tənqid edib: “Baxın apteklərə, insan əlindən tərpənmək olmur. Bunun bir səbəbi var. Əlbəttə ki, qida. Çox təəssüf ki, Səhiyyə Nazirliyi heç bir təhqiqat aparmır və eyni zamanda bu məsələlərə münasibət belə bildirmir” (AzNews.az).\nAİB sədri kavkaznews.az-a bildirib ki, insan ifrazatının balıq yemi kimi istifadə olunması barədə məlumatı onun təşkilatının Saatlı şöbəsinin rəhbəri Habil Ağayev verib.\n“Dövlət Baytarlıq Xidməti, Respublika Gigiyena və Epidemologiya Mərkəzi də yaxşı bilirlər ki, süni göl və hovuzlarda balıqları insan ifrazatı ilə yemləyirlər və buna rəğmən heç bir tədbir görülmür”, – deyə E.Hüseynov Kavkaznews.az-a bildirib.\n“Eyyub Hüseynovun dedikləri doğrudur. Bizdə insan ifrazatının öz qiyməti var. Məsəlçün, bir yük maşını dolu insan ifrazatı 26 manata satılır”, – deyə AİV Saatlı şöbəsinin müdiri Habil Ağayev bizə bildirdi. Azərbaycanda Ekologiya və Təbii Sərvətlər Nazirliyinin Elmi-Tədqiqat Balıqçılıq Təsərrüfatı İnstitutu fəaliyyət göstərir. Biz öyrənmək istədik, görəs ən, institutda bu barədə hər hansı məlumat varmı?\n“Biz ölkədaxili süni göllərdə monitorinq aparmırıq. Biz öz monitorinqlərimizi ancaq Xəzər Dənizində aparırıq. Dövlət Baytarlıq Xidmətinə müraciət edin. Balıq məhsullarının keyfiyyətini onlar yoxlayır” – deyə ETİ-nin direktoru Mehman Axundov Kavkaznews.az-a bildirib. Lakin Kənd Təsərrüfatı Nazirliyinin mətbuat xidmətinin rəhbəri Murtuzəli Hacıyev Mehman Axundovun açıqlamasını təkzib edib. “Balıqların yetişdirilməsi ETSN-in fəaliyyət dairəsinə daxildir”, – deyə M.Hacıyev qeyd edib.\n“Amma ETSN-dən bildiriblər ki, balıq məhsullarını Kənd Təsərrüfatı Nazirliyi yoxlayır”, – deyə əməkdaşımız qeyd etdi.\n“Elə deyil”, – deyə Murtuzəli Hacıyev cavab verdi.\nBiz həmçinin Respublika Gigiyena və Epidemologiya Mərkəzinin mövqeyini öyrənməyə çalışdıq. Respublika Gigiyena və Epidemologiya Mərkəzinin şöbə müdiri Ziyəddin Kazımov bizə bildirdi ki, onun çalışdığı qurum süni göllərdə monitorinq aparmır. “Bu məsələnin bizə dəxli yoxdur. Eyyub Hüseynov nə istəyir, danışsın”, – deyə Z.Kazımov əlavə etdi.\nEyyub Hüseynov Habil Ağayev Mehman Axundov Murtuzəli Hacıyev Qafqaz Xəbər Agentliyi Qafqaznews.az


“Asan İmza” sertifikatlarının etibarlılıq müddəti uzadılıb - xezernews.az\n“Asan İmza” mobil elektron imzanın milli operatoru və Azərbaycanın Rəqəmsal Ticarət Qovşağının partnyoru olan B.EST Solutions İqtisadiyyat Nazirliyi yanında Vergi Xidməti ilə birlikdə fiziki şəxslər, şirkət rəhbərləri olan hüquqi şəxslər və sahibkarlıq fəaliyyətilə məşğul olan fiziki şəxslər, həmçinin rəhbər olan dövlət qulluqçuları üçün “Asan İmza” sertifikatlarının etibarlılıq müddətinin aprel ayının 1-dən mayın 31-dək ödənişsiz olaraq avtomatik uzadılması və yuxarıda qeyd olunan müddət ərzində abunə haqlarından azad olunması məqsədilə müvafiq dəyişikliklər həyata keçirib.\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyindən XəzərNews.az-a verilən məlumata görə, “Asan İmza” biznes sertifikatlarının digər sahibləri öz sertifikatlarının müddətini onlayn qaydada asxm.gov.az portalı vasitəsilə uzada biləcəklər.\nMüəyyən edilmiş müddət ərzində Vergi Xidməti tərəfindən bu istifadəçilərə sertifikatlarının müddətinin 31 may tarixinədək uzadılması ilə bağlı ismarıclar göndəriləcək.\nDistant işə keçməklə “Asan İmza” evdən çıxmadan elektron hökumətin onlayn xidmətlərinə, onlayn bankinq xidmətlərinə təhlükəsiz və effektli əlyetərliyi, müqavilələrin onlayn şəkildə imzalanmasını təmin edəcək. Əgər xarici partnyorla müqavilə bağlamağınız vacibdirsə, ona Azərbaycanın m-Rezidenti olmağı təklif edin. Rəqəmsal Azərbaycan dünyadakı koronavirus pandemiyasının nəticələrini aradan qaldırmağa kömək etməli, sahibkarların və vətəndaşların zərər görməməsi üçün bütün imkanları səfərbər etməlidir.\nSuallarla əlaqədar [email protected] ünvanına müraciət etmək mümkündür.\nXəbər 346 dəfə oxunub.


“Kritı Araz”ın dəstəsi məhkəmə qarşısında\nQuldur dəstəsi yaratmaqda təqsirləndirilən kriminal aləmdə "Kritı Araz" kimi tanınan Araz Fərəcov və dəstə üzvləri Vüqar Musayev, Renad Zahirov, Namiq Babayev, Elməddin Şahbazov, Eltən Əliyev, Xəyyam Qurbanlının cinayət işi üzrə məhkəmə başlayıb.\n"Ucnoqta.az" “Ölkə.Az”a istinadən xəbər verir ki, bu gün Bakı Ağır Cinayətlər Məhkəməsində hakim Rasim Sadıxovun sədrliyi ilə keçirilən prosesdə prokuror ittiham aktını elan edib.\nİttihama görə, Araz Fərəcov Penitensiar Xidmətin 8 saylı cəzaçəkmə müəəssisəndə cəza çəkərkən 2016-ci ilin dekabrın ayında əvvəldən tanıdığı Vüqar Musayev və digərləri ilə mütəşəkkil dəstə təşkil ediblər.\n2017-ci aprelin 14-də Dövlət Təhlükəsizlik Xidmətinin əməliyyatı zamanı Vüqar Musayev, Renad Zahirov, Namiq Babayev saxlanılıb.\nOnlar mütəşəkkil dəstənin həbsdə olanda Araz Fərəcov tərəfindən yaradıldığı bildiriblər. Araz Fərəcovdan başqa Elməddin Şahbazov da həbsxanada ola- ola bu cinayətkar dəstənin üzvü olub. O da işləri içəridən koordinasiyya edib.\nİttihama münasibət bildirən Araz Fərəcov özünü təqsirli bilməyib. O, bildirib ki, onun bu işlə bağlı heç bir günahı yoxdur: "Mən həbsdə olanda DTX-ya apardılar. İki ay orda məni saxladılar. Sonra aparıb sanksiya verdilər. Mən bu adamların heç birini tanımamışam. Heç kimdən pul tələb eləmişəm, heç kimdən pul almamışam. Dəstə falan da yaratmamışam".\nAraz Fərəcovun sözlərinə görə, yatdığı kamerada telefon tapılıb:\n"Ədliyədə Nazirliyindən axtarış gəlib. Kameranı yoxladılar. İki telefon və aksesuarlar tapılıb. Mən heç kimdən pul tələb eləməmişəm. Kim mənim haqqımda nə danışıb, "duxu" varsa, gəlib üzümə desin. Nədi, indi "srok"um qutarır deyə, gərək 15 il artırasınız? Mənim günahım yoxdur".\nDaha sonra ifadə verən Vüqar Musayev bildirib ki, yazıb-oxumağı bilmirəm: "İstintaq da mənim adımdan çox şey yazıblar. Mən Arazdan tapşırıq filan almamışam. Oğurluqda olmuşam. Xaçmazda, Saatlıda, Binədə olan oğurluq hadisələrində iştirak eləmişəm. Binədən qızıl zinət əşyaları götürdük".\nDigər təqsirləndirilən Namiq Babayev bildirib ki, heç bir oğurluq hadisəsinində iştirak etməyib:\n"Mənim Vüqarla dostluğum olub. Birlikdə idmana getmişik. Sadəcə mən onları maşınla aparmışam. Lakin mən aparıb düşürmüşəm. Özüm taksi sürücüsü olmuşam. Onların oğurluq elədiklərindən xəbərim olmayıb".\nTəqsirləndirilən Namiq Babayev ifadəsində heç bir oğurluq hadisəsində iştirak etmədiyini, yalnız taksi sürücüsü kimi fəaliyyət göstəriyini deyib:" Vüqarla dost olmuşuq. Birlikdə məşqə getmişik. Birgə iş qurmaq niyyətimiz vardı. Vüqar da idmançıdır. Mən özüm firma rəhbəri olmuşam, əvvəllər dizayner işləmişəm. Son vaxtlar isə işlərimiz zəifləmişdi. Ona görə də sürücülük edirdim. Vüqargili öz maşınımla Binəyə aparmışam. Mənim onların nə işlə məşğul olduqlarından məlumatım olmayıb".\nTəqsirlındirilən Eltən Əliyev ifadəsində göstərib ki, maşından tapılan silahın ona aidiyyatı olmayıb. Həmin silah dostuna məxsus olub: "Vüqar mənim dostumdur. Vüqarla birlikdə Binəyə getmişik. Oğurluğa aidiyyatım olmayıb. Polis maşını saxlayıb yük yerində lingi görəndə dedim ki, usta maşınıdır".\nProkurorun " sən "razborka" işlərinə baxırsan? sualına Eltən Əliyev "xeyr, mən təsadüfən orada olmuşam, heç nədən xəbərim olmayıb"- cavabı verib.\nXəyyam Qurbanlı ifadəsində zərərçəkmiş Zemfira Qədirovanın anasının qohumu olduğunu deyib:" Burda heç kimi tanımıram, bircə Vüqarı tanımışam. Bir dəfə gedib evin yerini göstərmişəm. Səhv hərəkət etmişəm. Zenfira anamın xalası qızı olub".\nZərərçəkmiş Zenfira Qədirova ifadəsində qohumundan şikayətçi olmadığını deyib :"Oğlum onkoloji xəstədir. Bu uşaqların hamısına Allah ruzi versin, onun-bunun qapısına göz dikməsinlər".\nMəhkəmə prosesi martın 9-da davam edəcək.\n28 Fevral 2018 [16:47]


Qubadlı sakinləri xaricdə Azərbaycan əleyhinə aparılan kampaniyaları kəskin pisləyir - VİDEO » BAKU.NEWS\nQubadlı sakinləri xaricdə Azərbaycan əleyhinə aparılan kampaniyaları kəskin pisləyir - VİDEO\nSon günlər sosial şəbəkələrə Azərbaycan əleyhinə aparılan kampaniyalar, qarayaxmalar bir sıra qüvvələrin maraq dairəsinə çevrilib. Belə ki, xaricdən oturub ictimaiyyəti çaşdırmaq üçün müxtəlif saxta faktlar ortaya ataraq Azərbaycan dövlətinə həmçinin hüquq mühafizə orqanlarının adına ləkə gətirməyə cəhd edirlər.\nQurban Məmmədov, Ərəstin Oruclu kimilər Azərbaycan gəncliyinə o cümlədən ikinci Qarabağ döyüşlərində qalib çıxan müzəffər Azərbaycan ordusuna iftira atmaqla kifayətlənmirlər. Bununla belə onlar illər öncə baş vermiş Tərtər hadisələrini yenidən gündəmə gətirməklə ictimaiyyət arasında daha da çaşqınlıq yaratmağa cəhd göstərirlər. Bu qüvvələr ikinci Qarabağ döyüşlərində böyük qəhrəmanlıqlar gsötərmiş general Mais Bərxudarovu,Hikmət Həsənovu, şəhid Həmid Şükürova və başqalarına iftira ataraq yalan informasiya yayırlar. Hətta Qubadlı sakinlərinin bu hadisələrə etiraz etməyə çağırışlar edir.\nBAKU.NEWS olaraq çəkiliş qrupumuz Sumqayıtda yerləşən Qubadlı sakinləri ilə görüşüb Onların fikirlərini öyrənib.\nQubadlı sakinləri bir mənalı olaraq Azərbaycan əleyhinə aparılan kampaniyalara, ölkəmizin hüquq-mühafizə orqanlarının adına ləkə gətirəcək həmçinin respublika hərbi prokurorluğunun ünvanına səslənən saxta ittihamların sifaişli olduğunu və heç bir fakta söykənmədiyini bildiriblər. Onların niyyəti belə bir vaxtda Tərtər hadisələrini qəsdən ortaya atmaqla ölkəmizdə olan əmin-amanlığı, sakitçiliyi pozmaq, vətəndaşlar arasında narazılıq yaratmaqdan ibarətdir. Qubadlıdan olan ziyalılar bildirirlər ki, bütün bunların yeganə səbəbi Müzəffrər Azərbaycan Ordusunun Ali Baş Komandanının rəhbərliyi ilə torpaqlarımızın düşmən tapdağından azad edilməsini həzm etməməkdən irəli gəlir.


Quranı yaxşı bilən zəkalı və təcrübəli bir insan başqalarının dinlə bağlı səhv və nöqsanlarını ən kiçik incəliyinə qədər düzəldə, bu məsələdə onlara nəsihət verə, xəbərdarlıq edə bilər. Bu, müsbət bir haldır, lakin bu, insana həmin səhv və günahları özünün də etməsinə haqq qazandıra bilməz. Əksinə, insan başqalarına verdiyi nəsihətdən özü də ibrət almalı və həmin səhvləri etməməyə diqqət yetirməlidir. Yoxsa başqalarına verdiyi nəsihət əcr deyil, axirətdə onun əleyhinə bir dəlil kimi çıxar.\nBaşqasının səhvini üzə çıxara bilən bir insanın eyni səhvi öz nəfsində üzə çıxara bilməməsi kimi bir hal mümkün deyil. Əlbəttə, o, öz səhvlərini və günahlarını da bilir. Bu isə onun qeyri-səmimi olduğunu göstərir. Məsələn, yalançı birinin insanları doğruluğa, riyakar birisinin insanları səmimiyyətə, namaz qılmayan birisinin isə insanları namaz qılmağa çağırması çox böyük qeyri-səmimilik və ikiüzlülükdür. Yuxarıdakı ayənin sonunda belə insanların « məgər başa düşmürsünüz?» sözləri ilə xəbərdar edilmələri də, dediklərinin ən əvvəl özlərinin yerinə yetirmələrinin lazım olduğunu bildirir.\nBelə ikiüzlü hərəkətlərin əsasını insanlar üzərində mənəvi üstünlük əldə etmək, hörmət edilən, çəkinilən, sözü dinlənilən, sözükeçən bir insan olmaq kimi Qurandan kənar azğın düşüncələr təşkil edir. Əlbəttə, belə davranan insanın əsas məqsədi Allahın hökmlərinin, dinin maraqlarının qorunması, batilin yox olması, möminlərin səhv və günahlarının düzəlməsi deyil. Onun bu xəbərdarlıqları həmin səhvlərin işlənməsi məsələsindəki həssasiyyətindən və Allah qorxusundan irəli gəlsəydi, şübhəsiz ki, eyni səhvləri etməkdən ən çox özü çəkinərdi. Belə insanlar möminlərin səhv və günahlarını özlərinin məqam, vəzifə və etibar qazanmaları üçün böyük bir fürsət sayırlar. Halbuki dini mövzulardan, Quranda bildirilən hökmlərdən bu cür nəfsi hörmət və etibar qazanmaq üçün istifadə etmək həmin insanı axirətdə böyük bir fəlakətə apara bilər.\nÖzündə olan bir səhvi başqa mömin qardaşında da gördüyü zaman mömin insanın edəcəyi ən doğru və səmimi hərəkət ona ən əvvəl eyni səhvin özündə də olduğunu demək, bununla bağlı daim bir-birinə xəbərdarlıq edərək, ortaq səhvlərini düzəltməkdə bir-birini dəstəkləmək və təşviq etməkdir.\n«Ey iman gətirənlər! Müəyyən müddətə bir-birinə borc verib aldıqda, onu yazın! Bunu aranızda bir nəfər katib ədalətlə yazsın! Katib gərək Allahın öyrətdiyi kimi yazmaqdan boyun qaçırmasın, yazsın! Borclu olan şəxs borcunu söyləyərək (deyə-deyə) yazdırsın və Rəbbi olan Allahdan qorxaraq ondan (borcdan) bir şey əskiltməsin. Əgər borclu ağılsız və zəifdirsə, yaxud söyləməyə qadir deyilsə, o zaman gərək onun əvəzinə vəkili ədalətlə deyib yazdırsın. Öz adamlarınızdan iki kişini də şahid tutun! Əgər iki kişi olmazsa, razı olduğunuz bir kişi ilə iki qadının şəhadəti kifayətdir. Əgər biri unudarsa, o birisi onun yadına salsın. Şahidlər dəvət olunduqları zaman boyun qaçırmasınlar. Az və ya çox olmasına baxmayaraq, borcu öz vaxtına qədər yazmağa ərinməyin! Sizin bu işiniz Allah yanında daha ədalətli, şahidlik üçün daha düzgün və şübhəyə düşməməniz üçün haqqa daha yaxındır. Lakin aranızda həmişə dövr edən aşkar ticarət zamanı onu yazmamağınız sizin üçün günah deyildir. Alış-veriş etdiyiniz vaxt şahid tutun! Ancaq katibə və şahidə zərər yetirilməsin. Əgər zərər yetirsəniz, əlbəttə, bu sizin üçün pis işdir. Allahdan qorxun! Allah sizə öyrədir. Allah bütün işləri biləndir!» («Bəqərə» surəsi, 282).\nBorc verən zaman onu yazmağın gərəkli olması bu ayədə olduqca açıq və müfəssəl şəkildə izah edilir. Buradakı ən mühüm məqam isə yaxınlıq, qohumluq, səmimiyyət, dostluq kimi anlayışları əsas götürərək, ayənin əmrini qulaqardına vurmamaqdır. Kimlər arasında olmasından və miqdarından asılı olmayaraq, ayə həmin hökmü tətbiq etməmək üçün heç bir istisna göstərməmişdir. Buna görə də əgər insan həqiqətən mömindirsə, bu ayənin hökmünə qeyd-şərtsiz boyun əyməlidir.\nHəqiqətən də ayədə bildirildiyi kimi, ədalətdən kənara çıxmamaq, irəlidə hər hansı bir şübhəyə, yanlış gümana və haqsızlığa yol verməmək üçün, bu, ən mühüm tədbirdir. Nəfslə bağlı olan tənbəllik kimi hallar da ayənin hökmünün yerinə yetirilməməsinə səbəb ola bilməz.\n«Allah Kitabda sizə nazil etmişdir ki, Allahın ayələrinin inkar edildiyini və onlara iztehza olunduğunu eşitdiyiniz zaman müşriklər başqa bir söhbətə girişməyənə qədər onlarla bir yerdə əyləşməyin! Çünki o vaxt siz də onların tayı olarsınız. Həqiqətən, Allah münafiqlərin və kafirlərin hamısını cəhənnəmdə bir yerə toplayacaqdır!» («Nisa» surəsi, 140).\n«Ayələrimizə istehza edənləri gördüyün zaman onlar söhbəti dəyişənə qədər onlardan üz çevir. Əgər şeytan sənə unutdursa, xatırlayandan sonra o zalim tayfa ilə bərabər oturma» («Ənam» surəsi, 68).\nCahil cəmiyyətin üzvlərinin əsas xüsusiyyəti Allahı lazımınca qiymətləndirə bilməmələri və Onun qüvvəsindən xəbərsiz olmalarıdır. Müşriklər bu düşüncəsizliyin verdiyi cəsarətlə öz vicdanlarını rahat etmək üçün bəzən Allahın və dinin əleyhinə danışırlar. Bu, bəzən açıq bir hücum, bəzən ötəri söz atma, bəzən də din haqqında cahilcəsinə verilən hökm formasında olur. Hansı şəraitdə olursa-olsun, belə bir hal yarandığı zaman əgər müdaxilə etmək imkanı yoxdursa, oranı tərk etmək möminə fərzdir. Bu hala laqeyd qalmaq, həmin şəraitin bir parçası olmaq Allahın şənini və şərəfini ucaltmaq vəzifəsi daşıyan möminə yaraşmadığı kimi, Quranda da haram qılınmışdır.\nHəmd və təsbih etmək möminin həyatının bir hissəsidir. Həmd (şükür) hər növ mədh, ucaltma və iltifata yalnız Allahın layiq olduğunu, təsbih isə Allahın ağıla gələn hər cür qüsur və səhvdən uzaq olduğunu həm dildə, həm də qəlbən təsdiq etməkdir.\nHəmd və təsbihin yalnız möminlərin deyil, bütün kainatın bir ibadəti olduğu ayələrdə belə xəbər verilir:\n«Yeddi göy, yer və onlarda olanlar Allahı təqdis edir. Elə bir şey yoxdur ki, Allaha tərif deyib Ona şükür etməsin, lakin siz onların təqdisini anlamazsınız, Allah həqiqətən, həlimdir, bağışlayandır!» («İsra» surəsi, 44).\n«Göy gurultusu Onun şəninə təriflər deyir, mələklər də Allahın qorxusundan Onu öyüb mədh edirlər...» («Rəd» surəsi, 13).\nNamaz qılmaq kimi müəyyən olunmuş vaxtlarda Allahı təsbih etmək və Ona həmd etmək də Quranda bildirilən fərzlərdəndir. Mömin Allahın fərz qıldığı məsələlər arasında öz anlayışına görə əhəmiyyətlilik sıralamasını apara bilməz. Yəni namaz qılmağı təsbih etməkdən və ya oruc tutmağı zəkat verməkdən daha mühüm və ya əhəmiyyətsiz hesab edə bilməz, Allahın əmrlərini birə-bir incəliyinə qədər yerinə yetirər. Allah insanı yalnız Ona ibadət etmək üçün yaratmışdır. Allahı Quranda göstərilən beş vaxtda, Allahın istədiyi şəkildə təsbih etmək möminin gündəlik həyatında ən mühüm vəzifələrindən biridir. Sübh namazı və ikindi vaxtlarında təsbihlə yanaşı, həm də həmd edilməsi ayələrdə xüsusi olaraq bildirilmişdir.\nSadə və təvazökar olmaq Quranda Allahın təriflədiyi bir davranışdır. Təvazökar mömin başqa möminlərə əminlik və şövq verir. Həqiqi mənada təvazökarlıq insanın sahib olduğu bütün xüsusiyyətlərə görə Allaha borclu olduğunu bilməsi, Allahdan başqa heç bir qüvvənin olmadığını qəbul etməsi ilə mümkündür. Bu düşüncəyə malik olan insan nə qədər gözəl, bacarıqlı, zəngin, ağıllı və ya qüvvətli olursa-olsun, bütün bunları Allahın verdiyi müvəqqəti xüsusiyyətlər olduğunu, bunların imtahan vasitəsi və saleh əməl üçün bir fürsət olduğunu bilir. Sahib olduğu heç bir xüsusiyyət onun təkəbbürünə, lovğalanmasına səbəb ola bilməz. Onun bu yüksək əxlaqı Allahın ruhunu daşıyan, Onun yer üzündəki xəlifəsi olan möminlərə qarşı hörmət və təvazökarlıq formasında əks olunur. Bu əxlaqa malik olan möminlər ayələrdə mədh edilmiş və müjdələnmişdir:\n«...Sən də təvazökar olanlara müjdə ver!» («Həcc» surəsi, 34).\n«Ey iman gətirənlər! Sizdən hər kəs dinindən dönsə, bilsin ki, Allah onun yerinə elə bir tayfa gətirər ki, Allah onları, onlar da Allahı sevərlər. Onlar möminlərə qarşı mülayim, kafirlərə qarşı isə sərt olar. Allah yolunda vuruşar və heç kəsin tənəsindən qorxmazlar. Bu, Allahın lütfüdür, onu istədiyinə verər. Allah genişdir, biləndir!» («Maidə» surəsi, 54).\nYuxarıdakı ayələrdən də aydın olduğu kimi, mülayim və təvazökar rəftar görəcək insanlar yalnız möminlərdir. Cahil insanlara qarşı davranış isə bunun tam əksi olacaq. Çünki iman gətirməyənlər Allaha üsyan etmiş, Allaha, Onun elçisinə və möminlərə qarşı müharibə elan etmişlər. Möminlərin Quranda yer üzündəki varlıqların ən aşağısı kimi göstərilən və Allaha üsyan edən bu insanlarla necə davranacaqları belə izah edilmişdir:\n«Ya Peyğəmbər! Kafirlərə və münafiqlərə qarşı səy göstər! Onlarla sərt davran! Onların məskəni cəhənnəmdir. Ora nə pis yerdir!» («Tövbə» surəsi, 73).\n«Onlarla vuruşun ki, Allah sizin əlinizlə onlara əzab versin, onları rüsvay etsin, sizə onların üzərində qələbə çaldırıb möminlərin ürəklərini fərəhləndirsin. Və onların qəlblərindən qəzəbi silib aparsın. Allah istədiyi kəsin tövbəsini qəbul edər. Allah hər şeyi biləndir, hikmət sahibidir!» («Tövbə» surəsi, 14-15).\nMöminlərin bu xüsusiyyəti başqa bir ayədə belə ifadə edilmişdir:\n«Muhəmməd Allahın peyğəmbəridir. Onunla birlikdə olanlar kafirlərə qarşı sərt, bir-birinə isə mərhəmətlidirlər...» («Fəth» surəsi, 29).\nAllah Quranda müsəlmanlara yaxın və dost olaraq Allaha iman gətirənləri göstərmişdir. Həmçinin Allah müsəlmanların kafirlərə və münafiqlərə qarşı fikir mübarizəsi aparmalarını əmr etmişdir. Bu səbəbdən müsəlmanın münafiqə qarşı davranışı həmişə Quranda bildirilən şəkildə olur. İman gətirən insan öz davranışlarında yalnız Quranı rəhbər tutur.\nBir müsəlmanın digər müsəlmanlara hörmət və sevgi göstərməsi, həmçinin münafiq və dinsizlərə qarşı sərt və amansız davranması da bir ibadətdir. Qəlbində Allahın dininə kin bəsləyən və əlindəki imkanlardan gizli və açıq şəkildə müsəlmanların əleyhinə istifadə edən münafiqə sevgi və isti münasibət göstərmək həmin insanın dinə və Allaha qarşı olan kinli davranışına müəyyən mənada dəstək vermək və onu təsdiq etmək deməkdir.\nLakin qeyd etmək lazımdır ki, buradakı «sərt» və «amansız» sözlərindən yanlış məna çıxarılmamalıdır. Çünki burada nəzərdə tutulan sərtlik fiziki qüvvə ilə olan sərtlik deyil.\nBuradakı amansızlığın mənası müsəlmanların öz dinlərinə bağlı və qətiyyətli olmaları səbəbi ilə münafiqlərin həvəsdən düşməsi və dinə qarşı mübarizə aparmaqdan geri çəkilmələridir.\nSərtlik isə münafiqlər və iman gətirməyənlərin müsəlmanlara qarşı açıq və ya gizli fəaliyyətini aşkar edərək mane olmaq, onların Allaha və dinə qarşı olan davranışları müqabilində ortaya açıq və cəsarətli bir davranış tərzi qoymaq, onlarla yaxın dost olmamaq mənasındadır.\nMünafiqlərin ən çox qorxduqları insanlar təqva sahibi olan müsəlmanlardır. Allah Öz ayələrində münafiqlərin möminlərdən Allahdan qorxan kimi, hətta daha çox qorxduqlarını bildirir. Bu səbəbdən Allaha və müsəlmanlara düşmən olanların qəlbində qorxu yaradacaq bir imana sahib olmaq müsəlman üçün böyük bir ibadətdir.\nMüsəlman olmayan, lakin din mövzusunda möminlərə qarşı mübarizə aparmayan insanlarla yaxşı yola getmək və ya dini əxlaqı yenicə mənimsəyən insanlarla gözəl rəftar etmək, gözəl danışmaq Quranda buyurulan hökmdür.\nBir möminin imanının gücü, səmimiyyəti və qətiyyəti onun Allah yolunda mübarizəsindən, İslama olan sevgisindən aydın olur. Onun bu mübarizədə göstərdiyi hərəkət və davranışları dini əxlaq mövzusunda zəif və ya şövqlü olmasını müəyyən edir.\nDində zəiflik göstərmək möminlər arasında imani cəhətdən tam olaraq yetişməmiş insanlara xas olan xüsusiyyətdir. Bu insanda zəiflik çətin anlarda geri çəkilmək, risk etməmək, nəfsinə bir zərər gəlməsindən çəkinmək, nəfsinin rahatlığını və mənfəətlərini dinin mənfəətlərindən üstün tutmaq şəklində ortaya çıxır. Çətinlik olmayan vaxtlarda isə özünü iman gətirməyənlərin və fitnənin varlığından narahat olmamaq, onlara tələ qurmaq və narahat etmək yönündə düşünüb tədbir görməmək, məsuliyyət daşımaqdan və nəfsini çətinliyə salmaqdan uzaq olmaq, hadisələr qarşısında passiv olmaq və onlara təsir göstərməmək, ağır hərəkət etmək kimi göstərir. Bu azğın anlayışlar həmin insanların məntiqi mühakimələrinə və hadisələri qiymətləndirmələrinə əsaslı dərəcədə təsir göstərir. Belə ki, onların şüuru Allah yolunda üzləşdikləri çətinlik və ya təhlükədən qaçmağı özləri üçün bir qazanc, hətta Allahın bir neməti olaraq görəcək qədər qapanır:\n«Aranızda elələri də vardır ki, ağır tərpənər və əgər sizə bir müsibət üz versə: «Allah mənə lütf etdi ki, onlarla birlikdə olmadım», - deyər» («Nisa» surəsi, 72).\nBelələri həyatda lazımi işləri yerinə yetirən insanların onsuz da mövcud olduğunu əsas tutaraq, vicdanları rahatlatmağa çalışırlar. Lakin çətinlik və sıxıntı anları sovuşaraq, onların heç bir payının olmadığı zəfər anı gəldiyi zaman peşman olduqlarını bildirirlər, möminlərin sahib olduğu şərəfli məqamlardan nə qədər uzaq olduqlarını dərk edirlər:\n«Əgər Allah tərəfindən sizə bir nemət yetişərsə, o zaman guya aranızda heç bir dostluq yoxmuş kimi: «Kaş ki, mən də onlarla birlikdə olub böyük bir qənimət əldə edəydim!» -söylərlər» («Nisa» surəsi, 73).\nBeləliklə, axirətləri üçün qazanacaqları çox böyük əcr fürsətlərini, yüksək məqamları da əldən vermiş olurlar.\nAllah səmimi möminlərə onların arasında yaşayan bu zəif və ləng insanların mənfi təsirinə düşülməməsi, onların şövqlərinin, həvəs və əzminin qırılmaması üçün xəbərdarlıq edir və buna bənzər hərəkətlərdən çəkindirir:\n" Sən səbirli ol! Həqiqətən də, Allahın vədi haqdır. Qoy yəqinliklə inanmayanlar səni qeyri-ciddi olmağa (dindən dönməyə) sövq etməsinlər." («Rum» surəsi, 60).\nƏlbəttə, daimi zəiflik həqiqi iman sahibi olan bir insana aid edilə bilməz. Lakin mömin müvəqqəti zəifliklərdən, laqeydliklərdən, məsuliyyətsizlikdən, vaxtaşırı nəfsinə tabe olmaq kimi mənfi hərəkətlərdən uzaq olmalıdır. Möminləri müxtəlif mövzularda göstərilmiş zəifliklərdən çəkindirən ayələrin bəziləri bunlardır:\n«Düşməniniz olan qövmü təqib etməkdə zəiflik göstərməyin! Əgər siz əziyyət çəkirsinizsə, onlar da sizin kimi əziyyət çəkirlər. Halbuki siz onların ummadıqlarını Allahdan umursunuz. Allah biləndir, hikmət sahibidir!» («Nisa» surəsi, 104).\n«Ruhdan düşməyin və qəmgin olmayın. Halbuki, əgər möminsinizsə, siz çox yüksəkdə durursunuz!» («Ali-İmran» surəsi, 139).\nQuranda tərif edilən ideal mömin isə bütün həyatı boyu istər sıxıntılı və çətin anlarında, istərsə də sıxıntısız və rifah dolu anlarında dinin mənafelərindən heç bir şəkildə geri çəkilməyən, bütün vəziyyətlərdə Allahın rizasını nəfsinin arzularına dəyişməyən bir insandır. O, öz şövq və həyəcanını, qətiyyətini heç bir halda itirməz, zəiflik göstərməz və boyun əyməz. Bu mömin insan modeli Quranda qədim millətlərdən nümunə gətirilərək belə tərif edilir:\n" Neçə-neçə peyğəmbər (olmuşdur ki,) bir çox dindarlarla birlikdə vuruşmuşlar. Onlar Allah yolunda başlarına gələnlərə görə nə ruhdan düşmüş, nə zəifləmiş, nə də (düşmənə) boyun əymişlər. Allah səbir edənləri sevir. " («Ali-İmran» surəsi, 146).\nBaşqa bir ayədə isə axirət üçün ciddi-cəhdlə çalışmağın dəyərindən bəhs edilir:\n«Mömin olub axirəti istəyən və onun uğrunda çalışanların zəhməti qəbul olunar» («İsra» surəsi, 19).


Timers Radiosunda işıqlar - Yaşıl - 2020\nFikirləşə bilərsən ki, işıqlarınıza bir taymer qoymaq vaxt itkisidir - duz dəyərindəki oğurluqları on dollarlıq bir taymer ilə aldatmaq olarmı? Yaxşı, təəccüblənəcəksiniz.\nQulaq asmaq TIMING İşıqları və ya aşağıdakı mətni oxuyun:\nBütün oğurluqlar məhəllələri bağlamaq üçün vaxt sərf etmirlər - boş ev axtarır və fürsəti ələ alırlar. Gün batdıqdan sonra istənilən bloku aşağı çəkin və hansı evlərin boş olduğunu dərhal aydınlaşdırın. Bu ucuz taymer sadəcə evinizi istəməyən qonaqdan xilas edə bilər.\nƏn yaxşı mərciniz bir-iki taymer quraşdırmaqdır - biri qonaq otağınızın və ya yemək otağınızın axşam erkən yandırılmasını, digərində bir yataq otağının və ya ikisinin bir müddət sonra işğal altında qalmasını təmin etmək üçün. Bu təbii davranışları təqlid edir və tez-tez bir oğurluq etməyə davam etmək üçün kifayətdir.\nBir neçə gün uzaqlaşacağınız təqdirdə daha da diqqətli ola bilərsiniz - bir çox sayğac eyni işıq üçün birdən çox dövrəyə imkan verir və bunları bir neçə otaqda qoymaq bir neçə insanın xəyalını yarada bilər. ev və ətrafında hərəkət. Televizorunuza bir taymer əlavə etmək, hətta uzaqda olsanız belə, evinizi canlı görünməyə imkan verir. Heç bir taymer, əlbəttə ki, bir oğrudan qorunan bir evə zəmanət verə bilməz, ancaq bu, böyük bir ödəmə ilə kiçik bir sərmayədir.\nRadio ölkə daxilində 75-dən çox stansiyada (və böyüməkdə) yeni açılan gündəlik radio yeridir. Gündəlik dozanı, günün 60 saniyəlik ev yaxşılaşdırılması radio ucunu dinləmək və ya oxumaqla əldə edə bilərsiniz.\nCopyright 2020 \_ Evdə təmir - məsləhətlər və tövsiyələr \_ Radio: Taymerlər üzərində işıqlar


“Bütün işlərini çatdıran” qadınlar | Düşüncə Jurnalı\nXəstəliklər, depressiyalar və psixoloji problemlərlə əlaqəli fövqəladə halları nəzərə almasaq, ümumilikdə bütün qadınlar bütün işləri eyni cür çatdırır. Çünki, istəsək də, istəməsək də, sutkada cəmi 24 saat var. Bir insan real olaraq müstəqil şəkildə həm uğurlu karyera qura, pul qazana, təsərrüfat apara, uşaqlarını təlim və tərbiyə edə, yaradıcılıqla məşğul ola və həm də ictima layihələrdə iştirak edə bilməz.\nƏgər bir qadın deyirsə ki: “Mənim 4 uşağım var, mən bu, bu, bu, bu, bu və bu ictimai layihələrlə məşğulam və uşaqlar bağçadan və məktəbsonrası məşğələlərdən qayıdanda biz çox xoşbəxt oluruq” – belə görünür ki, o qadının uğur qazanmasının sirri dəqiq planlaşdırma yox, uşaq bağçası və məktəbsonrası məşğələlərdir. Bu nə pis, nə də yaxşıdır. Sadəcə olaraq, bu qadın ictimai layihələri özünə prioritet olaraq seçib və uşaqlarım təlim-tərbiyəsini isə uğurlu şəkildə başqalarına həvalə edib.\nHəyatımın bu mərhələsində mənim prioritetim uşaqlarımdır. Bir çox şeyləri çatdırıram, uşaqlarım bağçaya və ya məktəbə getmir, bu mənim seçimimdir, bu mənim üçün vacibdir, lakin, bununla bərabər evim daim dağınıqdır, heç vaxt tam olaraq özümə vaxt ayıra bilmirəm və karyeram sıfıra bərabərdir.\nYəni, aydındır ki, hər şeyi çatdırmaq qeyri-mümkündür. Bəs o zaman hər şeyi vaxtında çatdıran qadınlar barədə əfsanələr necə meydana gəlir? Mənim fikrimcə bu sadəcə qadının və onun ətrafının prioritetlərinin üst-üstə düşməsi səbəbilə baş verir. Əgər ailədə bütün qadınlar nəsillər boyunca ideal evdar qadın olub, müntəzəm şəkildə 3 növ yeməklə bəzənmiş nahar süfrələri açıblarsa, paltar tikib, toxuyub və çarpaz tikmə ilə məşğul olublarsa, sənin soyuducun isə yarım-fabrikatlarla doludursa, bu dəhşətdir! Əgər evdə köməkçi tutsan, hamı elə biləcək ki, sən heç nəyi çatdırmırsan və hətta bu il səni Nobel mükafatına layiq görüblərsə də, sən uğursuz bir qadınsan!\nƏgər sənin üçün mühüm olan insanlar həyatda əsas şeyin karyera olduğunu düşünürlərsə, sən isə artıq neçə ildir ki, evdə oturmusansa, heç adını da çəkən yoxdursa, o zaman 10 uşağın, malikanən, təsərrüfatın və 2 inəyin də olsa, hamı səni uğursuz hesab edəcək.\nQadının və onun ətrafındakıların priotetləri üst-üstə düşdükdə hər şey mükəmməl gedir. Onda cəmiyyət səni ürəkləndirir, hər cür kömək göstərir və sənin özünüdəyər hissini yüksəldir. Ən pis hal isə, qadının prioritetlərinin ətrafdakı heç kim tərəfindən dəstəklənməməsidir. Xoşbəxtlikdən, bizim diyarlarda xüsusilə indi, internet əsrində bu cür ifrat münasibətə çox rast gəlinmir. Orta hesabla, hər bir qadının ətrafında müxtəlif dəyərlər sisteminə malik çox fərqli insanlar var. Odur ki, fikirlər də müxtəlifdir. Mənim qaynanam üçün də uşaqları daim prioritet olublar. O məni Ceyms Bondun qadın forması, hər şeyi bacaran və hər şeyi çatdıran bir qadın kimi tanıyır. Digər tərəfdən, bəzi tanışlarım məni heç nəyi çatdırmayan, ancaq “süd verməyi və burun silməyi” bacaran korazehin bir qadın hesab edir.\nVə əsas məsələ, hansı növ insanların ətrafımda daha çox olmasıdır. Xoşbəxtlikdən, bu msələdə hər şeyi öz istəyimə uyğun nizamlamaq imkanım var.\nBir sözlə, uzun-uzadı yazmağa ehtiyac yoxdur. Demək istədiyim odur ki, uğur məsələsi – əksər hallarda vaxtın düzgün idarə olunması və özünütəşkil yox, daxili prioritetlər, hisslər və cəmiyyətdə münasibət məsələsidir.\nYeri gəlmişkən, cəmiyyət qadına nə qədər sərt çərçivələr qoysa, qadın vaxt azlığını bir o qədər bəhanə edəcək. Dırnaqlarımı boyamağa və pekinsayağı ördək bişirməyə vaxtım yoxdur demək, bu sadalananları etməyə ehtiyacın olmadığını kiməsə izah etməkdən daha asandır. Özü də, bu cür bəhanələr, heç nəyi çatdırmayan qadınlar haqqında dolaşan əfsanələri daha da şişirdir.\nMüəllif: Yelena Zamyatkina\nMənbə: «Про женщин, которые “всё успевают”»


SUMQAYITDA KÖÇKÜNLƏR ÜÇÜN TİKİLƏN QƏSƏBƏ ŞƏHİD VƏ QAZİ AİLƏLƏRİNƏ VERİLƏCƏK! » pravdainfo.org Analitik Informasiya Agentliyi\nYazının dərc olunma Tarixi: 5/11/2021\nSual ondadır ki, artıq işğal altında olan torpaqlar alınıbsa, dövlət niyə külli miqdarda vəsaiti həmin yurd yerlərinin bərpasına deyil, Sumqayıtda, yaxud başqa bölgələrdə köçkünlər üçün yeni tikinti sahələrinə xərcləsin ki!\nMəsələyə Komitənin mətbuat xidmətindən açıqlama özünü çox gözlətmədi. «Təzadlar»a göndərilən açıqlamada bildirilir ki, «…Tikintisi 2021-ci ilin ortalarında başlayan qəsəbənin, 2022-ci ilin ortalarında istifadəyə verilməsi gözlənilir. Dövlət Komitəsi tərəfindən 2019-2020-ci illərdə ağır vəziyyətdə yaşayan məcburi köçkünlər üçün inşa edilmiş yaşayış kompleksləri Prezident İlham Əliyevin tapşırığına əsasən, Vətən müharibəsi iştirakçılarına, Qarabağ əlillərinə, şəhid ailələrinə, əlillərə verildiyi kimi, 1242 ailəlik qəsəbənin də tikintisi başa çatdıqdan sonra, həmin kateqoriyadan olan insanlara verilməsi nəzərdə tutulub. Onu da qeyd edək ki, Azərbaycanda qaçqınlar və məcburi köçkünlərlə iş sahəsində sistemli dövlət siyasətinin əsası Ulu Öndər Heydər Əliyev tərəfindən qoyulub. Prezident İlham Əliyev məcburi köçkünlərin sosial müdafiəsinin gücləndirilməsinə daim diqqət göstərir. Məcburi köçkünlər üçün yeni qəsəbələr salınıb, onlara mənzillərin verilməsində ədalət və şəffaflıq təmin edilib. Bildirilib ki, sosial müdafiəyə xüsusi ehtiyacı olan vətəndaşların problemlərinə həssaslıqla yanaşan Birinci vitse-prezident xanım Mehriban Əliyevanın ən ağır vəziyyətdə və qəzalı şəraitdə yaşayan məcburi köçkünlərin yeni mənzillərə köçürülməsi ilə bağlı tapşırığının icrası davam etdirilib. Bu günədək məcburi köçkünlərin mənzil-məişət şəraitinin yaxşılaşdırılması üçün Bakı şəhəri ilə yanaşı, respublikanın müxtəlif şəhər və rayonlarında 116 müasir qəsəbə salınıb. Qəsəbələr bütün zəruri sosial-texniki infrastrukturla təchiz edilib. 300 mindən çox məcburi köçkünün, yəni 62 mindən çox məcburi köçkün ailəsinin mənzil-məişət şəraiti yaxşılaşdırılıb. Azərbaycanın ötən ilin payızında Ermənistanı məğlubiyyətə uğradaraq, öz tarixi ərazilərini işğaldan azad etməsi nəticəsində yaranan yeni reallıqlar, o cümlədən məcburi köçkünlərin öz doğma yurdlarına qayıdışına hazırlıq başlayıb. Təhlükəsizlik şəraiti, kommunikasiya təminatı yaradıldıqdan, yaşayış sahələri bərpa olunduqdan və yenidən tikildikdən sonra məcburi köçkünlərin, beynəlxalq normalar əsasında, həmin ərazilərə köçürülməsinə başlanacaqdır».\nBəli, dövlətin bu istiqamətdə həyata keçirdiyi strateji siyasətin tərkib hissəsi kimi, bundan sonra əsas diqqət də köçkünlərin öz doğma yurdlarına qayıtmasının təmin edilməsinə yönəldilməkdədir. Bu, düşmənə daha bir mənəvi-psixoloji zərbə vurmağın ən yaxşı formasıdır!


İZLƏ: TEORIYA NAGILUMUN 'STAR TREK' DƏ NƏ OLDUĞUNU IZAH EDIR - XƏBƏRLƏR\nİZLƏ: Teoriya Nagilumun 'Ulduz Trek' ində nə olduğunu izah edir\nNagilum yalnız bir epizodda göründü Star Trek: Yeni Nəsil , amma şübhəsiz ki, Enterprise-D komandası üçün çətin və yaddaqalan bir təcrübə idi. Bu sirli varlığın gəlişi içərisində çoxlu suallara səbəb oldu TNG fanat. Epizod zamanı Nagilum, evdəki nəhəng bir üz tipini alır və dərhal heyətə müraciət edir. Nəhayət, Nagilumun məqsədi, ekipaj üzvlərini öldürərək həyatını itirmək fikrini bilmək üçün laboratoriyasından istifadə etməkdir. Picard, avtomatik olaraq məhv etməyi sınağa həvəslə qatılır. Lakin, Nagilum gəmini adi evə qaytardıqda, yalnız bir neçə saniyəsi qaldıqda, avtomatik məhv sırasını ləğv edir.\nBu yad varlıq kim və ya nədir və gələcəkdə franchise hissələrində bir daha görünəcək. Star Trek: Picard və ya Star Trek: Kəşf ? Bilmək istədiyin budur.\nNagilum 'TNG' filmində sirli birdəfəlik Villian idi\nNAGILUM (Star Trek nəzəriyyəsi) nədirYalnız Sükutun Kirayə Verdiyi Bir Star Trek bölümündə ortaya çıxdı, amma şübhəsiz ki, məni bir uşaqlıqda qorxutdu və hətta indi də bu varlığın maraqlı bir düşüncə eksperimenti üçün hazırladığı şeyə çalışdı. Ekstra Ölçülü Varlıq? Texnoloji super varlıq? Dələduzluq? Bensound.com, purple-planet.com və freesfx.co.uk Star Trek Online-dan musiqi hazırlanıb ...2020-06-12T18: 30: 11Z\nYuxarıdakı video, Nagilumun kimin və ya nə olduğu haqqında ümumi fan nəzəriyyələrini genişləndirir TNG . Fan fikir videosu YouTuber tərəfindən hazırlanıb Şübhəsiz ki, oyun Nagilum'a ən yaxın izləyicilərin gördüklərini düşünən, paralel kainatlar arasındakı interfazik aləmlərdir. KUŞ epizod Tholian Web . Bununla birlikdə, Nagilum haqqında o qədər də az düşünülür ki, izləyicilərə təşkilatın əsl mahiyyəti və mənşəyi ilə bağlı sərmayə qoymağa məcbur edilir.\nÜmumiyyətlə Nagilum kimi tanınan ev varlığı ilk dəfə nümayiş olundu Star Trek: Yeni Nəsil , epizod daxilində Harada Sükut Kirayə Verilir . Bu epizodda, Enterprise-D qrupu, yaxşı təsvir edilməmiş bir ev sahəsi araşdırır. Morgana Quadrant və evdə qəribə bir boşluqla qarşılaşır.\nŞübhəsiz ki, məlumatlar bu fenomenin nə qədər qeyri -adi olduğunu fərq edən ilk ekipajçılardan biridir: Sensorlar bunu bütün partiyanın olmaması kimi göstərirlər. Hər hansı bir maddənin və ya canlılığın olmadığı bir boşluqdur.\nEpizod zamanı ekipajın başqa bir Federasiya gəmisi tərəfindən bildirilməyən bir fenomenlə qarşılaşdığı aydın olur. Bununla birlikdə, Worf, boşluğun, əcdadlarının xəbər verdiyi bir xəbərdarlıq hekayəsinə bənzədiyini qeyd edir. Worf -un narahatlığına baxmayaraq, Picard ekipajına fenomeni araşdırmağa davam etməyi əmr edir. Qısa müddət sonra, gəmi Picardın ifadələrində boşluq içərisində kəhrəba içində olan bir milçək kimi tələyə düşür. Ekipaj, mürəkkəbin ölçülərinin xaricində səyahət edə biləcəyi çətinliklə qaldırıldığı çətinliklə, nə ilə qarşılaşdıqlarını müzakirə etməyə başlayır.\nÖlçü qıtlığı özlüyündə başqa bir ölçü ola bilərmi? Məlumatlar, Nagilum fenomeni ilə qarşılaşdıqdan sonra yığılmış heyətdən bir səviyyədə soruşur. The rəsmi Ulduz yolu verilənlər bazası girişi Nagilum çox keçici ola bilər, çox incə və Nagilumun mənşəyini ev kimi asanlıqla sadalaya bilər.\nNagilumun səsi digər 'Trek' medialarında göründü\nDoğum günün mübarək Earl Boen, Nagilum in Silence in Lease və ayrıca Dr. Silberman 1 -ci 3 -də #Terminator filmlər. Kim bilirdi? #Ulduz yolu pic.twitter.com/hKuJT3Ccld\n- TrekFilm.com (@TrekFilm) 7 noyabr 2016\nAktivdir TNG , Nagilumun səsini aktyor verdi Earl Boen , hər bir TV və filmdə uzanan bir CV -yə malik olan aktyor, Patron kimdir ?, LA Qanunu və Kim Mümkündür . O, səsvermə işinə əlavə olaraq töhfə verdi World of Warcraft istirahət franchise.\nNagilum televiziyadakı yeganə mövqeyi idi Ulduz yolu , səsi aramsız olaraq eşidilir Ulduz yolu ilə birlikdə video video oyunlar Star Trek: Körpü Komandiri , Star Trek: Armada II və Star Trek Voyager: Elit Güc .\nEarl Boen 8 Avqust 1941 -ci il təvəllüdlüdür. Nəşr edildiyi vaxt hələ də evdə idi. IMDB-dəki ən müasir kredit balı, onlayn oyundakı səsli kredit balıdır Qızlar Modu 4: Ulduz Stilist , keçmişin yanında Gündəlik Şou müxbir Wyatt Cenac . Boen'in bu istirahətdəki səs mövqeyi, hər bir yerdə illərlə səsləndirmə işlərinin dabanlarını yandırdı World of Warcraft və Meymun Adası video oyun kolleksiyası. Görə TCM , Boen öz tərcümeyi-halında 200-dən çox bacarıqlı kreditə malikdir və ilk dəfə 1977-ci ildə ekranda göründü. Buna baxmayaraq sağ olduğunu və bu şərtlə Star Trek: Picard Patrick Stewart ilə yenidən tanış oldu Ulduz yolu , bəlkə də xarakter gələcək mövsümlərdə geri dönə bilər Picard .\nNagilum Klingon Əfsanəsinin Mənbəyidi?\nNagilum görünən nəticələr Sükutun Kirayə Verildiyini yoxlayır. (11 noyabr 1987) #Ulduz yolu #TNG pic.twitter.com/l8APN3kwAg\n- TrekCore.com (@TrekCore) 11 noyabr 2016\njoe sadəcə zarafat filmləri\nNagilum epizodu zamanı, Harada Sükut Kirayə Verilir , Worf, gəmi yoldaşlarını evdəki boşluğa çox yaxınlaşmaları üçün xəbərdar etməyə çalışır. Worf, Klingon İmperatorluğunun ilk günlərindən bəri tarixi bir hekayəni xatırladır.\nWorf, gəmi fenomenlə qarşılaşdıqdan sonra Kapitan Pikara deyir ki, fikirlərim köhnə bir Klingon əfsanəsi idi. Ümumi gəmiləri yeyəcəyi deyilən nəhəng bir qara ev məxluqu.\nİzləyicilərin bilmək istədikləri budur: Worf uyğun idimi? Yoxsa Nagilum tamam başqa bir şeydi? Epizodun içərisində şəffaf bir cavab olmadan, izləyicilər fərqli ipuçları axtarırlar Ulduz yolu kolleksiya və epizodlar.\nAdı çəkilməyən Klingon əfsanə evi yeyən bir namizəd içərisində görünür KUŞ epizod İmmunitet Sindromu Nagiluma çox bənzəyən bir qaranlıq zonası olan sensorlar əslində ora girə bilməz. Bununla birlikdə, məlumatlar hallar zamanı bildirilir Harada Sükut Kirayə Verilir heç bir Federasiya gəmisi əvvəllər evdə belə bir boşluq gördüyünü bildirməmişdir. Bu, ehtimal ki, asan bir davamlılıq xətası ola bilər və ya bəlkə də, Kirk sonda qarşılaşdığı fenomenlə əlaqədar bir şeyi öyrənmək istədiyi üçün, bu səbəbdən məlumatlar evdəki hadisələri taramaq ağlasığmaz bir şey arasında ortaqlıq yaratmır. Harada Sükut Kirayə Verilir və İmmunitet Sindromu . Koroner ürəkdəki canavar Nagilumdan fərqli olaraq İmmunitet Sindromu Nagilumdan daha az intellektual cəhətdən daha inkişaf etmiş görünən böyük bir təkhüceyrəli bir orqanizmdir.\nKlingon əfsanəsinə başqa bir namizədin görülməsinə ehtiyac ola bilər Star Trek: Voyager . Beşinci mövsüm epizodu zövq evdə bulud kimi bir boşluq var. Ekipaj, əvvəlcə bir qurd çuxuru ola biləcəyini düşünür, ancaq tezliklə evin özlərindən əvvəl açılması ilə bağlı qeyri -adi bir şey olduğunu görürlər. Voyager, bir müddət heyvanın qarnında gəmini və heyətini yeymək niyyətində olan ac, telepatik bir ev canavarının qurbanları olduqlarını bilmir. Sonda ekipaj, məxluqu onları qusduraraq azad edəcək, bu da gəminin qeyri-adi həzm sistemi içərisində maddə əleyhinə maddələr buraxanda təhlükəli hala gətirməsidir.\nAncaq bu məxluq haqqında çox az fikir var və yalnız Delta Quadrant daxilində sübut edildiyi üçün Klingonların bu məlumatlara sahib olması ehtimalı azdır. İsə Səyahət etmək Nəhayət, 'Kehanət' epizodu çərçivəsində, Delta Çeyreğine səyahət edən Klingonları işlədib, Alpha Quadrantı geridə qoyan mənəvi bir təriqətdən yalnız kiçik bir qrupu var idi və bu, heç bir Klingonun görünən canlı ilə qarşılaşmasının mümkün olmadığını göstərir. daxilində zövq Alpha Quadrant daxilində yenidən Klingonsa yazılmış və bildirilmiş ola bilər.\nPat Morita öldüyündə neçə yaşında idi\nRyan paevey yeni film


Kanye Uest milyarder oldu » Qadin.Net ~ İlk milli qadın portalı\nQadin.Net bildirir ki, tanınmış biznes jurnalı "forbes"-in ekspertləri amerikalı hip-hop ifaçısı Kanye Uesti milyarderlər siyahısına salıb.\nRepçiyə rəsmi olaraq milyarder statusu maliyyə hesabatlarını açıqladıqdan sonra verilib.\nJurnalistlər Uestin malik olduğu “Yeezy” markasının gəlirliliyini qiymətləndiriblər. Brendin “Adidas” şirkəti ilə əlaqəsini nəzərə alaraq, ekspertlər repçinin sərvətini 1,3 milyard dollar məbləğində dəyərləndiriblər.\nLakin Uestin özü mütəxəssislərin qiymətləndirməsi ilə razı deyil.\n“Bir milyard deyil, 3,3 milyard dollar. Axı “Forbes”də heç kim hesablaya bilmir”, - deyə müğənni bildirib.\nRepçi uzun müddətdir ki “Forbes”i milyard dollarlıq sərvətə malik olduğuna inandırmağa çalışır.\n“Onlara 890 milyon dollarlıq qəbz göstərmişəm, lakin onlar məni yenə də milyarder adlandırmırlar”, - deyə nəşr Uestin sözlərini sitat gətirir.


Heç vaxt gec deyil - “PMD Group”dan idmanın inkişafına dəstək - VİDEO - FED.az\n“PMD Group” MMC tərəfindən davamlı həyata keçirilən Korporativ Sosial Məsuliyyət tədbirləri çərçivəsində əsas istiqamətlərindən biri də ölkəmizdə idman sahəsinin daha da inkişafına kömək etmək və insanlar arasında sağlam həyat tərzini dəstəkləməkdir.\nBu mənada, Triterra Bakı Triatlon Klubunun fəaliyyətinin yaradıldığı gündən etibarən dəstəklənməsi və şirkətimizin əməkdaşları arasında da triatlon idman növünün təşviq edilməsi xüsusilə önə çıxır. Biz həm də inanırıq ki, şirkət daxilində komanda ruhunun gücləndirilməsi, işdə məhsuldarlığın artırılması və təşkilat daxilində pozitiv əhval-ruhiyyənin təmin edilməsi üçün əməkdaşların iş və şəxsi həyatını balanslaşdırması çox vacibdir.\nBu prinsiplərdən yola çıxaraq əməkdaşlarımız Kamil Əliyevin və Fəxri Əkbərovun Estoniyanın paytaxtı Tallin şəhərində Ironman seriyasından olan tam və yarım məsafə triatlon yarışlarında əldə etdiyi ciddi uğurları və PMD-nin onlara dəstəyini ifadə etmək üçün qısa bir film hazırladıq.\nBu filmin məqsədi həm də həmvətənlərimizi triatlona dəvət etmək, yaşından və cinsindən asılı olmayaraq hər zaman bu idman növünə başlamağın mümkünlüyünü insanlara çatdırmaqdır.\nTriterra Bakı Triatlon Klubu


Prezidentin çevik, sürətli, çoxvektorlu taktikası... - Açıqlama » Demokratik.Az\nDemokratik.Az » Xəbərlər » Siyasət » Prezidentin çevik, sürətli, çoxvektorlu taktikası... - Açıqlama\n09 sen 2018, 10:08\n"Bu səfər bir daha dünyaya nümayiş etdirdi ki, Azərbaycan dövlətinin xarici siyasəti balanslı, çoxvektorlu, tarazlaşdırılmış siyasətdir. Azərbaycan Prezidenti İlham Əliyev bu siyasətə daha bir hücum taktikası da əlavə edib. Bu siyasətin əsasını ulu öndər Heydər Əliyev qoyub. Dövlətimizin başçısı həmin siyasəti çox sürətlə dəyişən dünyanın geosiyasi reallıqlarına adekvat olaraq, davam etdirməkdədir. Rusiyaya səfər də bu baxımdan diqqəti cəlb edir. Səfər çərçivəsində 15-dən çox mühüm sənəd imzalandı. Bu sənədlərdən mütləq əksəriyyəti iqtisadi əlaqələrin inkişafını özündə ehtiva edirdi. İki ölkə arasında əlaqələrin bütün istiqamətlərdə inkişafı ilə bağlı yol xəritəsi müəyyənləşdi. Nəzərə alsaq ki, bugünkü dünyamızda dövlətlərin gücü heç də onun diviziyalarının sayı ilə ölçülmür. İlk növbədə onun iqtisadi və texnoloji gücü ilə ölçülür. Bu baxımdan Azərbaycan və Rusiya ilə iqtisadi əlaqələrin çox sürətlə inkişaf etdiyi həqiqəti ortaya çıxdı. Məlum oldu ki, 2,5 milyard dollarlıq ticarət dövriyyəsini 10 milyard dollar həcminə qaldırmaq əsas hədəflərdən biridir. Bu istiqamətdə bu gün geniş imkan və potensialımız var. Bu səfər göstərdi ki, həm siyasi dialoq, həm iqtisadi əməkdaşlıq, humanitar sahədə əlaqələrin inkişafı, enerji sektorunda münasibətlərin dinamizmi, eyni zamanda, hərbi-texniki əməkdaşlıq sahəsində də imkan və potensialın böyüklüyü diqqətdən yayınmır. Təsadüfi deyildir ki, hərbi texniki sahədə ölkələrimiz arasında olan əməkdaşlığın inkişafı Ermənistanda çox böyük təşviş və vahimə ilə qarşılandı. Hesab edirəm ki, bu səfər çərçivəsində səsləndirilən bəyanatlardan dərhal sonra Ermənistan Baş naziri Nikol Paşinyan tələsik Rusiya paytaxtına yollanması təsadüfi sayılmamalıdır”.\n"Bu istiqamətdə Azərbaycanın atdığı addımlar əslində nümunə sayıla bilər. Azərbaycan türkdilli dövlətlərlə əlaqələrin inkişafına konkret töhfələr verib və Azərbaycan prezidenti öz çıxışlarında dəfələrlə qeyd edib ki, biz ilk növbədə qarşılıqlı investisiya qoyuluşu məsələlərinə önəm verməliyik. Türkdilli dövlətlər arasında bu sahədə əməkdaşlıq daha geniş olmalıdır. Cənab prezident bu baxımdan Rusiya və Türkiyə arasındakı əlaqələri bir nümunə, model kimi qeyd edib. Digər dövlətlər arasında da bu əməkdaşlığın olması çox vacibdir. Türkiyə təxminən dünyanın müxtəlif ölkələrinə 430 milyard dollarlıq investisiya qoyub. Təəssüf ki, bunun cəmi 1%-ə qədəri türkdilli ölkələrin payına düşür. Yəni burada bir pis balans var və bu səviyyəni artırmaq əsas hədəflərdən biridir. Bunu Türkiyənin iqtisadiyyat naziri hələ iki il bundan öncə Türkdilli Dövlətlərin Əməkdaşlıq Şurasının İqtisadiyyat nazirlərinin Bakıda keçirilən toplantısında səsləndirmişdi. Bu baxımdan türkdilli dövlətlər arasında onlayn (online) ticarətin olduqca böyük əhəmiyyəti var. Nəzərə alsaq ki, təkcə Çinin onlayn ticarətdə tanınmış şirkətlərindən biri bir gün ərzində 18 milyard dollar qazanc əldə edib. Bunu türkdilli dövlətlər də öz aralarında daha da genişləndirməlidir. Eyni zamanda, hər dəfə keçirilən sammitlərdə müxtəlif məsələlər diqqət mərkəzində saxlanılır. Almaatıda, Bişkekdə, Qəbələdə, Astanada keçirilən sammitlərdə iqtisadiyyat, elm, təhsil, mədəniyyət, nəqliyyat, turizm, humanitar sahələrin inkişafı məsələləri gündəmdə saxlanılır. Budəfəki sammitdə isə idman sahəsində əməkdaşlıq xüsusi prioritet məsələ kimi nəzərdən keçirildi. Azərbaycan bu sahədə də kifayət qədər uğurlara malikdir. Cənab prezident çıxışında vurğuladı ki, idmana yalnız idman hadisəsi kimi yanaşmaq düzgün olmazdı. Çünki bu sahə həm də siyasi çəkisi olan bir məsələdir. İdman insanları yaxınlaşdırır, birləşdirir. Türkdilli dövlətlər arasında bu sahədə əməkdaşlığın inkişafı xalqlarımızın, dövlətlərimizin bir-birinə yaxınlaşmasını şərtləndirən amildir”.\n"Bu da səbəbsiz deyil. Çünki Xorvatiya 2009-cu ildən NATO, 2013-cü ildən Avropa İttifaqı ölkəsidir. Bu ölkə ilə Azərbaycanın əlaqələri həm də ona dəlalət edir ki, ölkəmizin xarici siyasətində Avropa dövlətləri ilə əməkdaşlıq prioritet məsələlərdən biridir. Təsadüfi deyildir ki, bu ilin 6 ayının yekunlarına görə, Azərbaycanın xarici ticarət dövriyyəsində Avropa ön sıradadır. Ticarət dövriyyəsi son 6 ay ərzində 5,2 milyard dollar səviyyəsinə gəlib çatıb. Bu da münasibətlərimizin səviyyəsini göstərən cəhətdir. Bu səfər çərçivəsində hər iki ölkənin prezidenti vurğuladı ki, münasibətlərimiz strateji tərəfdaşlıq səviyyəsindədir. Fundamental məsələlərdə eyni mövqeyə malikik ki, bu da bizi əsl tərəfdaşa, dosta çevirir. Xorvatiya ilə siyasi dialoq sahəsində əlaqələrimiz yüksək səviyyədədir. 2013-cü ildə Azərbaycan Prezidenti İlham Əliyevin Xorvatiyaya rəsmi səfəri olmuşdu. Bu səfər çərçivəsində ikitərəfli münasibətlərimizə dair strateji tərəfdaşlıq haqqında bəyannamə, eyni zamanda, həmin səfər çərçivəsində müdafiə sahəsində əməkdaşlıq haqqında memorandum imzalanmışdı. Bundan sonra 2016-cı ilin oktyabr ayında Xorvatiyanın xanım prezidentinin Azərbaycana səfəri oldu. Bu səfər çərçivəsində də münasibətlərimizin inkişafı üçün yeni imkanlar açıldı. Azərbaycan prezidentinin budəfəki səfəri isə bir daha onu göstərdi ki, iqtisadi sahədə əlaqələrimizin inkişafı üçün çox böyük potensial var. Amma təəssüf ki, bundan hələ lazımi səviyyədə istifadə edilməyib. Xüsusilə qeyri-neft sektorunda əlaqələrin inkişafı üçün geniş imkanlar mövcuddur. Təbii ki, əsas hədəflərdən biri enerji sahəsində əməkdaşlıq məsələləridir. Nəzərə alaq ki, Xorvatiyanın enerjidən çox ciddi asılılığı var. Özünün nefti, qazı olsa da, bunların həcmi olduqca azdır. Ölkənin cəmi 11 SES, 8 İES-i var. Belə olan halda Xorvatiya dövləti maraqlıdır ki, müxtəlif enerji mənbələrindən istifadə etsin. Ona görə də Azərbaycana çox ciddi tərəfdaş kimi yanaşır. Xorvatiya prezidenti bu dəfə də qeyd etdi ki, onlar səbirsizliklə TANAP, TAP layihələrinin reallaşmasını, Cənub Qaz Dəhlizinin işə düşməsini gözləyirlər”.\n"Xorvatiya Cənub Qaz Dəhlizində iştirak edən 7 dövlətin sırasında hələ ki, deyil. Amma o, potensial iştirakçıdır”.\n"Xorvatiya münaqişənin beynəlxalq hüquq prinsipləri, ərazi bütövlüyü çərçivəsində həllini istəyir. Bu məsələdə Xorvatiya Azərbaycanın yanında olduğunu faktiki olaraq göstərdi. Bütün bunlar bu gün Xorvatiya və Azərbaycan arasında olan münasibətlərin strateji xarakter kəsb etdiyini göstərir”.


Əli Hüseynli: “Nazirlər Kabinetinin islahatların önündə getməsini müşahidə etməmişik” » Altaba.az - Sosial İnformasiya Agentliyi\nƏli Hüseynli: “Nazirlər Kabinetinin islahatların önündə getməsini müşahidə etməmişik”\n23-08-2016, 21:02 Baxış: 248\n"Prezident tərəfindən qəbul edilən qərarların sürətli icrasını müşahidə edirik, vitse-prezidentlər institutunun yaradılması bir zərurətə çevrilir”\n"Azərbaycan Respublikasının Konstitusiyasına təklif olunmuş əlavə və dəyişikliklər Konstitusiya islahatlarının məntiqi davamıdır".\nƏ. Hüseynli bildirib ki, buna qədər də belə addımlar atılıb: "Məsələ ondadır ki, Azərbaycanı digər ölkələrdən fərqləndirən həm iqtisadi baxımdan sürətli inkişafı, həm də regionda bir ölkə kimi çəkisinin sürətlə artmasıdır. Buna görə də ölkədə Konstitusiyaya yeni əlavə və dəyişikliklər edilməsi zərurəti yaranıb".\nAzərbaycanda son dövrlər həyata keçirilən islahatların sürəti ilə Nazirlər Kabinetinin idarəetmə sistemi arasında böyük təzad var.\nMilli Məclisin Hüquq siyasəti və dövlət quruculuğu komitəsinin sədri hesab edir ki, bu kontekstdə icra hakimiyyəti institutunda həyata keçirilən institusional islahatlar daha çox əhəmiyyət kəsb edir: "Bu, Azərbaycanda vitse-prezidentlər institutunun yaradılması ilə bağlı təklif edilən müddəalardır. Uzun müddətdir ki, cəmiyyətimiz, insanlarımız ölkə prezidentinin həyata keçirdiyi islahatlara birbaşa rəhbərlik etdiyini müşahidə edirlər. Başqa sözlə, prezidentin bu islahatları daha çox birbaşa Administrasiyası vasitəsi ilə həyata keçirdiyi də görünür. Baxmayaraq ki, Nazirlər Kabineti mövcuddur, qərarlar qəbul edilir və o qərarlar müəyyən bir müddət çərçivəsində qəbul edilir. Amma ölkə prezidenti tərəfindən qəbul edilən qərarların sürətli icrasını müşahidə edirik. Bu, daha çox yeni institusional islahatları tələb edir. Bu baxımdan prezident tərəfindən təyin ediləcək vitse-prezidentlər institutunun yaradılması bir zərurətə çevrilir. Bu, iqtisadiyyatın bütün sahələrində müşahidə etdiyimiz bir reallıqdır”.\nƏ. Hüseynli Azərbaycanda son dövrlər həyata keçirilən islahatların sürəti ilə Nazirlər Kabinetinin idarəetmə sistemi arasında böyük təzad olduğuna diqqət çəkib: "Əlbəttə, Nazirlər Kabinetinin mövcud Konstitusiyaya və qanunvericiliyə uyğun olaraq öz səlahiyyətləri var və öz icra mexanizmləri mövcuddur. Nazirlər Kabineti kollegial orqandır. Hüquq sahəsi ilə bağlı deyə bilərəm ki, çoxlu sayda sənədin, hətta qanunvericilik aktlarının qəbulu ilə bağlı müəyyən zamana ehtiyac olur.Nazirlər Kabineti həmin sənədlərə baxır, təbii ki, kollegial orqan olduğu üçün aidiyyəti nazirliklərə göndərir. Nazirliklərdə sənədlər hazırlanır, onlara viza qoyulur, yenidən Nazirlər Kabinetinə qaytarılır. Bu proses bəzən aylarla sürən prosesə çevrilir. Bu gün isə Azərbaycanın indiki inkişaf mərhələsi, onun regionda, dünyada tutduğu mövqe fonunda qərarların çox sürətlə, bir neçə gün, bəzən saatlarla ölçülən zaman çərçivəsində qəbulu və icraya yönəlməsi tələb olunur. Mövcud durumda Nazirlər Kabinetinin çevik reaksiya vermək üçün həm mexanizmləri, həm də vərdişləri mövcud deyil. Bu dövrdə Nazirlər Kabinetinin islahatların önündə getməsini də müşahidə etməmişik. İqtisadiyyat və digər vacib sahələrdə bütün təşəbbüslər prezidentdən gəlir, həmin qərarların icrasının Prezident Administrasiyası vasitəsi ilə həyata keçirildiyini müşahidə edirik. Bu baxımdan Konstitusiyaya edilən əlavə və dəyişikliklər nəticəsində vitse-prezidentlər institutunun yaradılması Azərbaycan dövlətçiliyi baxımından çox əhəmiyyətli bir addımdır, çevik bir mexanizmdir. Belə demək mümkündürsə, xüsusən hazırda prioritet olan iqtisadi sahədə ölkə prezidentinin qərarlarının dürüst, dəqiq, çevik mexanizmdir".\nYeri gəlmişkən, Konstitusiyaya təklif olunmuş əlavə və dəyişikliklərin radikal müxalif qüvvələr tərəfindən monarxiya rejiminin yaradılması istiqamətində təşəbbüs kimi qiymətləndirilməyə çalışılması da sirr deyil.\nƏgər şəxs yetkinlik yaşında seçmək hüququ əldə edirsə, həm də seçilmək hüququ yaranmış olmalıdır. Bu baxımdan, son dövrdə Azərbaycanda həyata keçirilən Konstitusiya islahatları daha geniş imkanlar yaradılmasına xidmət edir.\nƏ. Hüseynli isə bildirir ki, Konstitusiyada hakimiyyət qollarında yaş senzi ilə bağlı məhdudiyyətin götürülməsi çox mütərəqqidir: "Birincisi, bundan əvvəlki referendumda prezidentliyə namizədlərə dair tələblərdə bir şəxsin iki dəfədən artıq seçilməsi ilə bağlı mövcud olan məhdudiyyət aradan qaldırılanda ideya ondan ibarət deyildi ki, seçilən şəxsə hər hansı şərait yaradılsın, yaxud məhdudiyyət qoyulsun. Zamanında ideya ondan ibarət olub ki, seçən vətəndaşın geniş imkanları olsun. Çünki o zaman da prezidentliyə namizədlərə aid tələblərlə bağlı 100-cü maddə geniş diskussiyaya səbəb olmuşdu. Biz o zaman insanlara, cəmiyyətə bu fikri çatdırırdıq ki, məqsəd vətəndaşa, seçiciyə istədiyi şəxsi istədiyi qədər seçmək hüququnun verilməsidir. Bu baxımdan indi təklif olunan yaş məhdudiyyətinin aradan qaldırılması əslində əvvəlki referendumda həyata keçirilmiş konstitusion islahatın davamıdır. Yəni, burada ideya ondan ibarətdir ki, artıq seçmək hüququ olan şəxsin həm də seçilmək hüququ olmalıdır. Əgər şəxs yetkinlik yaşında seçmək hüququ əldə edirsə, həm də seçilmək hüququ yaranmış olmalıdır. Bu baxımdan, son dövrdə Azərbaycanda həyata keçirilən Konstitusiya islahatları daha geniş imkanlar yaradılmasına xidmət edir. Biz ümumiyyətlə məhdudiyyətləri aradan qaldırırıq. Zamanında iki dəfə dəfədən artıq seçilməklə bağlı məhdudiyyəti aradan qaldırmaqla bağlı ideya məhz bundan ibarət olub. Vətəndaş, seçici özü müəyyən edir ki, bir dəfə, yaxud bir neçə dəfə seçir. Bu, xalqın istəyinə, iradəsinə söykənən bir məsələdir. Bu baxımdan indi yaş məhdudiyyətinin də aradan qaldırılması konstitusional islahatların çox vacib bir mərhələsidir. Seçicilər yaşından asılı olmayaraq artıq geniş mənada seçki hüququ əldə etmiş istənilən şəxsi hakimiyyətin istənilən qolunda görmək arzusundadırsa, bunu həyata keçirə bilər. Bu baxımdan Konstitusiyanı hansısa bir tarixilik, tarixi şəxsiyyətlərin müəyyən yaş dövründəki rolları baxımından şərh etmək düzgün deyil. Konstitusiya ilk növbədə hüquqi sənəddir, əsas ideya və məqsəd seçki hüququ ilə bağlıdır. İndi təklif olunan dəyişiklik vətəndaşın seçmək və seçilmək hüququna böyük bir hörmətdən irəli gəlir, bütün vətəndaşlar üçün daha geniş şərait yaratmış olur. Mən əminəm ki, vətəndaşlarımız hakimiyyətin bütün qollarında daha geniş təbəqələrin təmsil olunmasına səs verəcəklər. Çünki bu, vətəndaş üçün daha geniş seçki imkanları yaratmış olur”.\nKomitə sədri vurğulayıb ki, Konstitusiyaya təklif olunan əlavə və dəyişikliklər müasir dövrdə çevik idarəetməyə hesablanıb: "Bu, həm icra hakimiyyətin fəaliyyəti, həm də bütövlükdə Konstitusiyaya söykənərək bütün hakimiyyət qollarının əlaqəli fəaliyyəti baxımından çevik idarəetməyə dəstək verəcək bir əlavə və dəyişikliklərdir. İnkişafımızın indiki mərhələsində Konstitusiyaya ediləcək əlavə və dəyişikliklər bundan sonra Azərbaycanın gələcək inkişafı üçün yeni və çox tutarlı bir fundament rolu oynayacaq”.\n"Konstitusiyaya dəyişikliklər insan hüquqlarının qorunması üçün təklif olunub"\nƏli Hüseynli: "Prioritet müddəalar Konstitusiyaya daxil edilə bilər"\nƏli Hüseynli: "Torpaqlarımızın işğalına AXC-Müsavat cütlüyü şərait yaratdı"


Avropa İttifaqı öz tarixində ilk hərbi təlimləri keçirməyi planlaşdırır\n10:01 16.11.2021 Dünya\nAvropa İttifaqı öz tarixində ilk hərbi təlimləri keçirməyi planlaşdırır. Bu barədə Aİ-nin gizli konsepsiyasında yer alan məlumatda bildirilib. Təlimlər 2023-cü il üçün planlaşdırılıb.\nMediaya sızan məxfi sənəddə Aİ-nin dünyagörüşünü inkişaf etdirmək və maraqlarını qorumaq üçün onun hərbi potensialının artırılmasının tələb olunduğu, 2023-cü ildən müntəzəm olaraq hərbi təlimlər, o cümlədən dəniz təlimləri təşkil ediləcəyi bildirilib.\nManevrlər 2025-ci ilə qədər 5 min əsgərin sayına çata biləcək Avropa çevik reaksiya qüvvələrinin yaradılmasına töhfə vermək üçün nəzərdə tutulub.\n“Silahlı təcavüz zamanı qarşılıqlı yardımı gücləndirmək üçün müntəzəm təlimlər keçirməyə davam edəcəyik”, - sənəddə vurğulanıb. Bildirilir ki, təşəbbüsün təfərrüatları icmanın XİN və Müdafiə Nazirliyi rəhbərlərinin görüşlərində təqdim olunacaq.\nAİ-nin AB-nin Strateji Kompası adlı ilk təhlükəsizlik konsepsiyasının 2022-ci ilin yazında qəbul ediləcəyi gözlənilir.